text:
Abana bafite ubumuga iyo biganye n’abandi bibafasha kuva mu bwigunge
Guha abana bafite ubumuga amahirwe yo kwigana n’abandi bibafasha kuva mu bwigunge no guhabwa akato, kuko bisanga mu bandi kandi n’abo bigana bakabibonamo.
Ubumwe Community Center ni ikigo giherereye mu ntara y’Uburengerazuba mu karere ka Rubavu, Umurenge wa Gisenyi. Gifite intego yo kwita ku bafite ubumuga mu ngeri zose kuko babona batumvwaga muri Sosiyete nyarwanda.
Uwajeneza Nadia ni umubyeyi urerera mu kigo cy’amashuri cy’Ubumwe Community Center, amaze kumenya ko umwanya wanjye yagize ubumuga bwo mu mutwe yumvise bimurangiriyeho kuko umutware we yumvaga ko kwitwara nabi mu baturanyi byaba ariyo mpamvu umwana yabaye gutyo, kuko yavutse ameze neza ubu bumuga yabugize nyuma.
Agira ati “Ndashimira ikigo cy’amashuri cy’Ubumwe kuko cyambaye hafi muri uko guhungabana kubera ko umwana wanjye yagize ubumuga bwo mu mutwe. Ubu ariga neza ndetse ibikenewe byose yaba ibikoresho by’ishuri no kumwigisha ni bo. Ageze mu mwaka wa gatandatu w’amashuri abanza”.
Umuyobozi mukuru w’Ikigo cy’amashuri Ubumwe Community Center Dusingizimana Zakaria, avuga ko ikigo cyakira abafite ubumuga n’abatabufite (Inclusive Education), mu mashuri y’incuke n’abanza. Ubu bafite abanyeshuri 763 muri bo 144 bafite ubumuga bunyuranye.
Agira ati “Kuva twatangira gahunda y’uburezi budaheza abana bafite ubumuga bagira amahirwe yo kwigana n’abandi mu ishuri ku buryo ibyo kwigunga no kwiheza bihita bimuvamo, ariko hari nirindi somo tuba dutanga kuri ba bana badafite ubumuga kuko ahita abona ko uwo mwana bigana nubwo afite ubumuga ariko afite ubushobozi, kuko abo bana bafite ubumuga babatsinda bakaba aba mbere, ibyo bigahita bihindura imyumvire yabo ko nabo bashoboye”.
Dusingizimana, akomeza avuga ko ababyeyi bafite abana bafite ubumuga batabaha agaciro, usanga bavuga ko ntacyo bazabamarira uretse kubarushya gusa. Ibyo bigatuma babaheza bakabahisha mu nzu ntibagere aho abandi bari, ariko nabyo ubu bikaba bicika kuko babonye ko iyo umwana akurikiranwe ashobora kugera kuri byinshi ariko afashijwe n’ababyeyi be.
Yadutangarije ko bafitanye imikoranire myiza na UNICEF kuko yabahaye ibikoresho by’isuku by’igihe kirekire kuko n’ubu bakibifite, gusa bakeneye ko habaho imikoranire irambye yabafasha cyane cyane ku barimu b’ururimi rw’amarenga ndetse n’ubugororangingo.
Uwambajimana Philomina, ni umwarimu w’ikinyarwanda mu mwaka wa mbere. Avuga ko kwigisha abana bafite ubumuga nta ngorane zirimo, kuko bagendana n’abandi muri gahunda bitewe nuko bose ubu babaye umwe kuko batangirana mu mashuri y’incuke.
Agira ati “Iyo twigisha abafite ubumuga n’abadafite ubumuga bose bagendera kuri gahunda imwe, kuko abafite ubumuga bw’ingingo ahandi bituma bakurikira neza, naho abafite ubumuga bw’uruhu tubashyira imbere kugira ngo babashe kureba neza, kandi usanga abafite ubumuga batsinda neza kurusha n’abadafite ubumuga.”
Akomeza avuga ko ababyeyi bafite abana bafite ubumuga bagomba kubyakira kuko hari n’abatarabonye urubyaro kandi na bo bashima Imana.
Bamwe mu banyeshuri twaganiriye bavuga ko kwigana n’abafite ubumuga ntacyo bibatwaye, kuko bitadindiza imyigire yabo, kandi na bo babyungukiramo iyo bize ururimi rw’amarenga, bararukoresha mu kuganira n’abafite ubumuga.
Umukozi w’Akarere ka Rubavu ukurikirana abafite ubumuga (DMO), Uwamahoro Lucie, avuga ko harimo guteza imbere uburezi budaheza hashyirwaho ibikorwa remezo bifasha abafite ubumuga, bikaborohereza gutambukano ndetse no guhugura abarimu bazafasha abana bafite ubumuga.
Agira ati “Mu gutanga uburezi budaheza no gutanga inyigisho ku burezi butagira uwo busiga inyuma, hatangiye gushyirwaho ibikorwa remezo bizorohereza abafite ubumuga. Ndetse Ikigo cy’Ubumwe Community Center kikaba cyarabaye intangarugero mu bindi bigo ariko naho bakaba ubu bafata abana bafite ubumuga kandi bakabasha gukurikira neza amasomo yabo.”
Muri uyu mwaka w’amashuri 2020-2021 mu kigo cy’Ubumwe Community Center abana basozaga amashuri abanza bose ni 88 muri bo harimo abana batanu bafite ubumuga, harimo umwe ufite ubumuga bwo mu mutwe kandi abo bana batanu bafite ubumuga bose baratsinze bahabwa ibigo by’amashuri.
Ubumwe Community Center ni ikigo cyatangiriye mu karere ka Rubavu, kimaze kugaba amashami mu karere ka Bugesera mu murenge wa Mwogo. Kimaze imyaka 11 gishinzwe, gifite abanyeshuri 763 bari mu burezi bw’incuke n’amashuri abanza (House of Children School), abiga imyuga (VCC TVET) n’ikindi cyiciro cyihariye ku bafite ubumuga bukabije (Special Department), naho abanyeshuri 41 bakaba bafite ubumuga bwo kutumva. Abaharangije bibumbira muri Koperative bakihangira imirimo.
@Rojaped.net


c: text/html

text:
Iki giterane cyiswe ‘Youth Concert Bye Bye Vacancy’, kizavugirwamo ubutumwa bugamije gushishikariza urubyiruko kubaho ubuzima butunganiye Imana no gufasha ababyeyi kumenya uko bakomeza kwita ku bana babo ngo batazishora mu ngeso mbi.
Iki giterane gitegerejwe ku wa Gatandatu tariki 10 Nzeri 2022, ku cyicaro cy’iri torero i Kanombe guhera saa saba z’amanywa.
Mu kiganiro na IGIHE, Perezida w’Urubyiruko muri Prayer Palace Church, Musoni Innocent, yavuze ko igiterane bagiteguye kuko bazi neza ko urubyiruko ruzi Imana kandi rukora ibyo ishaka rutajya mu ngeso mbi zishobora no kuvamo ibyaha.
Ati “Uko umwana akomeza kujya mu nzira y’Imana cyangwa mu rusengero gusenga, niko ibyo bamwigisha biba bizima kuri we. Impamvu abana benshi bajya mu biyobyabwenge ni uko aba afite igihiriri ajyamo kiri mu yindi si kuko ibyo wumva n’ibyo ubona nibyo byuzura mu buzima bwawe."
Musoni yavuze ko ababyeyi bafite uruhare runini mu myitwarire y’abana babo cyane cyane babatoza gukura bakunda gusenga.
Ati”Amahitamo ni abiri, iyo umwana atagiye mu rusengero ajya mu by’Isi. Uburyo bwiza ku babyeyi ni ugusunikira umwana wawe mu gusenga kandi nawe nk’umubyeyi ukamusengera.”
Yavuze muri iki giterane bazibanda ku nyigisho zifasha urubyiruko kureka ibiyobyabwenge by’umwihariko muri iki gihe bagiye kujya ku mashuri.
Ati “Intego y’igiterane ni ukureba ngo abana bagiye gusubira ku ishuri ni gute bakweza inzira zabo, ni ukuyezesha ijambo ry’Imana. Urubyiruko rwinshi rugerageza kuva mu ngeso mbi ariko ibiyobyabwenge bikabananira ariko ijambo ry’Imana riguha imbaraga zirenze. Usanga benshi babinywa wanamubaza ukumva yabuze uko abireka ariko ijambo ry’Imana rituma ubireka.”
Muri iki gitaramo hatumiwemo Pasteur Théogène wabanje kwijandika mu biyobyabwenge ariko akaza kubivamo. Azafasha urubyiruko mu kubigisha uko batandukana n’ibibarangaza. Abandi ni Apostle Moses Muhumuza na Brother James umaze kwamamara mu nyigisho nk’izi.
Iki giterane cyagenewe urubyuruko by’umwihariko ariko n’abandi ntibahejwe.

robotstxt: allowed

filter: keep


text:
Umupadiri yanditse ibaruwa asezera ku mpamvu ze bwite
Bikunze gufatwa nk’ibintu bitangaje cyane ndetse binatungura benshi iyo umupadiri afashe umwanzuro akareka umurimo yakoraga maze agahita kujya gushaka umugore bibanira akaramata kuko ari ibintu bidakunze kubaho cyane.
Ubusanzwe biragorana cyane kubona Padiri yafashe ikanzu yambara akayishyira hasi ubundi akerekeza mu buzima busanzwe butandukanye nubwo yari asanzwe abamo yariyeguriye Imana, ariko ntabwo byagoranye ku mupadiri witwa Ntiyamira Fidele de Charles wafashe umwanzuro wo gusezera ku murimo w’Imana yakoraga agahitamo kujya kwishakira umugore bibanira.
Padiri Ntiyamira wari usanzwe akorera muri Diyosezi ya Byumba ariko kuri ubu akaba aherereye ku mugabane w’iburayi mu gihugu cy’Ububirigi, yafashe umwanzuro wo gusezera mu bintu byo kuba padiri ahubwo akajya gushaka umugore bubakana urugo nkuko yabigaragaje abinjujije mu ibaruwa yanditse amenyesha Musenyeri wa Diyosezi ya Byumba Seriveriyani Nzakamwita Eveque amusaba kwakira ubwegure bwe.
Nkuko bigaragara ibaruwa uyu padiri Ntiyamira yayanditse tariki ya 18 Nyakanga 2021, aho yavuze ko asezeye ku murimo wo kuba umusasaredoti ahubwo agiye gushaka umugore bakibanira bakubaka urugo maze akazajya akorera Imana mu buryo buryo butandukanye nuko yajyaga abikora ndetse akaba afashe uyu mwanzuro nyuma yo kugisha inama abantu batandukanye barimo n’umuryango we.
Uyu mupadiri wari umaze mu murimo w’Imana imyaka igera kuri 13 yose yavuze ko kuba ahisemo guhagarika uyu murimo bitavuze ko agiye kureka Imana ahubwo azakomeza gukorera Imana ariko akazajya abikora yarashatse umugore, akaba yabyanditse avuga ko azakorera Imana mu buryo butandukanye nuko yari asanzwe abikora.
Yanditswe na Hirwa Junior


text:
Inyigisho yo ku wa kane ukurikira umunsi w’ivu
Kuwa 2 Werurwe 2017
Amasomo tuzirikana: Iv 30, 15-20; Lk 9, 22-30
Bavandimwe, turazirikana amasomo y’umunsi wa kabiri w’igisibo cy’umwaka wa 2017. Amasomo Kiliziya yaduteguriye yombi arahurira ku ijambo “ubugingo”: mu isomo rya mbere, Uhoraho akoresheje ururimi rwa Musa arakubwira ati: “Dore uyu munsi, nshyize imbere yawe ubugingo n’amahirwe, urupfu n’ibyago” (Ivug 30, 15), na ho mu isomo rya Kabiri, Yezu arakubaza ikibazo giteye gutya: “ uramutse utunze iby’isi yose, ariko ukabura ubugingo bwawe cyangwa ukabwangiza, byaba bikumariye iki?”. Dore igisubizo cyanjye: “Ntacyo byamarira, kuko kubura ubugingo bingana no kubura byose”. Hari umwigishamategeko wari umaze gusobanukirwa uburemere n’akamaro k’ubugingo bw’iteka, arareba asanga ubugingo bw’iteka ari bwiza cyane, maze ashakisha uko yazabutunga, ni ko kwegera Yezu amubaza amwinja ati: “Mwigisha, ngomba gukora iki ngo ndonke ubugingo bw’iteka?” (Lk 10, 25). Iki kibazo ni ikibazo cyiza. Ubugingo bw’iteka ni bwo abantu benshi bahararanira, ni bwo abantu benshi bifuza gutunga cyangwa kuzabutunga. Ababutunze ubu ngubu, Kiliziya ibita “abatagatifu”. Mwigisha, ngomba gukora iki ngo ndonke ubugingo bw’iteka?” (Lk 10, 25. Ni ikibazo buri wese akwiye kubaza Yezu buri munsi mu buzima bwe:
- Ikibazo: Ko ndi Padri, nkore iki kugira ngo nzaronke ubugingo bw’iteka? Kunda Imana na Mugenzi wawe, kuko kuba Padri ntibihagije niba udakunda Imana na Mugenzi wawe!
- Ikibazo: Ko ndi umucuruzi, nkore iki kugira ngo nzaronke ubugingo bw’iteka? Kunda Imana na Mugenzi wawe kuko kuba umucuruzi winjiza agatubutse ntibihagije kugira ngo uronke ubugingo bw’iteka!
- Ikibazo: Ko nihaye Imana, nkore iki kugira ngo nzaronke ubugingo bw’iteka? Kunda Imana na Mugenzi wawe kuko kwiha Imana ntibihagije byonyine niba udakunda Imana na Mugenzi wawe!
- Ikibazo: Ko ndi umwarimu, nkore iki kugira ngo nzaronke ubugingo bw’iteka? Kunda Imana na Mugenzi wawe kuko kuba Mwarimu ntibihagije niba udakunda Imana na Mugenzi wawe!
- Ikibazo: Ko ndi umusirikare, nkore iki kugira ngo nzaronke ubugingo bw’iteka? Kunda Imana na Mugenzi wawe!
- Ikibazo: Ko ndi umuyobozi, nkore iki kugira ngo nzaronke ubugingo bw’iteka? Kunda Imana na Mugenzi wawe kuko Ubuyobozi butarimo Imana ntibwatanga ubugingo bw’Iteka.
- Ikibazo: ko mfite amafaranga menshi, ko mfite umutungo mwinshi, nkore iki kugira ngo nzaronke ubugingo bw’iteka? Amafaranga atarimo Imana ntiyatanga ubugingo bw’iteka!
Ibi bibazo byose tumaze kwibaza n’ibindi tutibajije bisa nk’ibi bifite igisubizo kimwe: Kunda Imana na Mugenzi wawe. Iby’isi, uko byangana kose, bitarimo Imana ntibyatanga ubugingo bw’iteka. Imana yadushyize imbere ubugingo n’amahirwe, urupfu n’ibyago (Ivug 30,15). Ni twe rero tugomba guhitamo: Imana yagushyize imbere umuriro n’amazi, aho uzahitamo ni ho uzerekeza ikiganza ( Sir 15, 16). Kiliziya Umubyeyi wacu udukunda kandi umurikiwe na Roho Mutagatifu yadushyiriyeho igihe cy’igisibo. Imyitozo itatu (Gusenga cyane, kwicuza, kwigomwa no gufasha abakene) iherekeza ibikorwa by’umukristu mu gisibo idufashe kwitagatifuza no kuzaronka ubugingo bw’iteka!
Umubyeyi Bikiramariya adusabire dushobore guheka Umusaraba, gukurikira no gukurikiza Umwana we Yezu Kristu ubutadohoka!
Padri Emmanuel TWAGIRAYEZU
Paroisse Muhororo/Nyundo


text:
RDB yasubije abibaza impamvu gufunga ikigo cy’ubucuruzi bitinda
Mu rwego rwo koroshya gukora ubucuruzi mu Rwanda, hari byinshi byagiye bikorwa aho nko kwandikisha igikorwa cy’ubucuruzi(Business registration) bikorwa mu gihe kitarenze amasaha atandatu kandi bitabaye ngombwa ko umuntu ajya ku Ikigo cy’Igihugu cy’ iterambere (RDB) ahubwo bigakorerwa kuri Internet.
Nubwo gukora ubucuruzi byorohejwe ariko hari ubwo biba ngombwa ko umuntu ahagarika ubucuruzi bwe biturutse ku mpamvu zitandukanye.
Abacuruzi n’abandi bafite aho bahurira na bwo bavuga ko igihe bakeneye gufungisha ubucuruzi bwabo bibatwara igihe kirekire.
Iyi mbogamizi ni imwe mu zagaragajwe kuri uyu wa 29 Werurwe 2016 n’abacuruzi bari bitabiriye igikorwa cya RDB kigamije kubamurikira amwe mu mavugururwa yakozwe kugira ngo abakora ubucuruzi mu Rwanda barusheho koroherezwa.
Kuri iki kibazo, Umuyobozi w’ishami rishinzwe ishoramari muri RDB, Bajiji Innocent yavuze ko impamvu gufunga ikigo cy’ubucuruzi bavuga ko bitinda ari uko hari byinshi biba bigomba kwitonderwa kugira ngo bidateza izindi ngaruka.
Ati ” Turakora ibishoboka tukabyoroshya ariko tugomba no kwitonda kugira ngo bidateza izindi ngaruka. Ugomba kubanza kumenya umuntu ufunga ikigo cy’ubucurizi aragifunga kubera iki, hari abantu afitiye imyenda, hari imisoro yanyereje, niyo mpamvu tugomba kubyitondera kurusha uko umuntu aza kwandikisha ubucuruzi.”
Komiseri w’imisoro y’imbere mu gihugu mu Kigo cy’imisoro n’amahoro (RRA), Kayigi Aimable yavuze ko uwifuza guhagarika ubucuruzi hari urupapuro yuzuza, iyo nta kibazo na kimwe afitanye n’abantu ikigo cye gifungwa ariko iyo basanze hari ibibazo afite bamuha icyemezo cyemeza ko atagikora ndetse nta n’inshingano yo kumenyekanisha imisoro afite ariko kugira ngo gifungwe burundu akaba agomba gukemura ibibazo byose bamusanganye.
Abacuruzi bagaragaje kandi ko hakiri ibibazo mu bijyanye no guhinduza ibyangombwa by’ibinyabiziga (mutation) igihe byaguzwe mu cyamunara ndetse n’ikibazo cy’ibicuruzwa bifatirwa igihe byazanywe n’utabifitiye uburenganzira cyangwa bitujuje ubuziranenge, ibi bibazo byose RDB ikaba ivuga ko izahura n’inzego bireba bakabiganiraho.
Uretse ibijyanye no kwandika ubucuruzi bikorwa mu gihe gito, hari n’ibindi byavuguruwe mu rwego rwo korohereza abacuruzi n’abashoramari nko kwiyandikisha mu batanga umusoro ku nyungu (TVA) no kwandikisha abakozi bisigaye bikorwa na RDB kandi byose bigakorerwa kuri Internet.
Andi mavugururwa yakozwe ni ajyanye n’ubutaka, aho ubu wifashishije telefoni ukanda *561# ukamenya amakuru yose ashoboka kuri ubwo butaka.


text:
Umuyobozi muri Minisiteri y’Ubutegetsi bw’Igihugu ushinzwe urubyiruko rw’abakorerabushake mu gukumira no kurwanya ibyaha mu Rwanda, Kubana Richard, avuga ko kubera kutarwanya isuri, impuguke zerekanye ko umugezi wa Nyabarongo wonyine buri segonda utwara ibilo 48 by’ubutaka bwera, agasaba abaturage kurushaho kurwanya (...)
Abafatanyabikorwa mu iterambere ry’Akarere ka Muhanga (JADF Muhanga), baravuga ko bagiye kongera imbaraga mu bikorwa bigamije guteza imbere akarere, bizatuma ibibazo bibangamiye imibereho myiza y’abaturage bibonerwa ibisubizo.
Minisitiri ushinzwe ibikorwa by’ubutabazi, Marie Solange Kayisire, avuga ko ikibazo cy’igwingira ry’abana mu Karere ka Ngororero, ari icyasha kitari gikwiye kuko ibikenewe mu kurwanya imirire mibi bihari.
Ubyobozi bw’Akarere ka Ruhango burasaba abaturage gushyigikira ibikorwa by’ubukorerabushake, kuko ari byo byahereweho mu gutegura no gutangiza urugamba rwo kubohora Igihugu, Abanyarwanda bakaba bafite umutekano.
Ubuyobozi bw’Akarere ka Ruhango burasaba aborozi kwirinda kugurisha inyana zivuga ku nka zatewe intanga, kuko baba bagurishije inka zifite imbaraga kandi zat=ri kuzatanga icyoror cyiza ku bifuza ubworozi bugezweho.
Guverineri w’Intara y’Amajyepfo Kayitesi Alice aragira abagize Inama Njyanama y’Akarere ka Muhanga inama yo gufata imyanzuro ituma baca ukubiri no kwitaba Komisiyo y’Inteko Ishinga Amategeko ishinzwe gukurikirana imikoreshereze y’umutungo wa Leta (PAC).
Ubushinjacyaha ku rwego rwisumbuye rwa Muhanga bwasabiye igifungo cya burundu Murwanashyaka Charles, uzwi ku izina rya Gacumba, kubera icyaha bukumukurikiranyeho cyo kwica umugore we bashakanye mu buryo butemewe n’amategeko amutemye yabigambiriye.
Abagize Imboni z’imiyoborere mu Karere ka Ruhango baratangaza ko hifashishijwe ikarita nsuzumamikorere, hazacika igisa n’indwara yamenyerewe n’abayobozi muri za raporo nyinshi zigaragaza ko ibintu byakozwe kandi ari ibinyoma, ibikunze kwitwa ‘gutekinika’.
Polisi mu Ntara y’Amajyepfo iratangaza ko yataye muri yombi abagore batanu bafatanywe magendu y’imyenda ya caguwa itemewe, ku wa 28 Nzeri 2022, bakaba bafungiye kuri sitasiyo ya Polisi ya Nyamabuye.
Ubuyobozi bw’Akarere ka Ruhango mu minsi ishize bwategetse umugore witwa Nyirahabimana Illuminée guha inzu yo guturamo umugabo we witwa Bizimana Daniel, mu gihe bategereje ko ibirego bafitanye mu nkiko bifatwaho imyanzuro.
Ubuyobozi bw’Akarere ka Muhanga buratangaza ko butazihanganira ababyeyi batazohereza abana ku mashuri ku gihe, kuko umunani uruta byose ari ishuri ry’umwana, dore ko kutohereza abana ku ishuri biri mu bitera ubuzererezi.
Abahinzi bo mu Karere ka Muhanga by’umwihariko abo mu gice cya Ndiza mu Murenge wa Rongi, barifuza guhabwa ifumbire y’imborera kuko bahinze ubuso bugari ugereranyije n’ubwo bahingagaho.
Abanyamurayngo ba RPF-Inkotanyi mu Karere ka Kamonyi biyemeje ko umwaka w’amashuri 2022-2023, abana bose bagomba gufatira amafunguro ku mashuri, mu rwego rwo kunoza politiki y’Igihugu y’ubukungu bushingiye ku burezi.
Ubuyobozi bw’Akarere ka Muhanga hamwe n’Urwego rw’Igihugu rw’Ubugenzacyaha (RIB), bahagaritse burundu cyamunara yari yatangajwe ngo hagurishwe inzu ya miliyoni zisaga 16Frw, kugira ngo hishyurwe umwenda w’ibihumbi 68frw.
Ubuyobozi bw’ishami rishinzwe ingufu z’amashanyarazi (REG) mu Ntara y’Amajyepfo, buratangaza ko umwaka wa 2024 uzagera abaturage bafite amashanyarazi ku gipimo cya 100%, nyuma y’uko babonye asaga miliyari 100Frw yo gukoresha.
Guverineri w’Intara y’Amajyepho, Kayitesi Alice, aratangaza ko umuhanda Rugobagoba- Mukunguri, wari waratawe na rwiyemezamirimo ugiye gusubukura imirimo, nyuma y’uko imanza n’uwo wawukoraga akaza kuwuta zirangiye.
Ubuyobozi bw’uruganda rukora sima rwa (Angia Cimment Prefabricated) rurimo kubakwa mu Karere ka Muhanga, buratangaza ko imirimo igenda neza kandi ko n’ibikoresho bikorwamo bizakenerwa bizabeka kuko hari n’ibizajya biva mu bihugu bituranyi by’u Rwanda.
Urwego rw’Igihugu rw’ubugenzacyaha RIB ruratangaza ko rwafashe uwitwa Rutagengwa Alexis ukekwaho gutwika imodoka y’Umunyamabanga Nshingwabikorwa w’Umurenge wa Ruhango.
Ingo ibihumbi 28 zo mu Karere ka Ngororero zigiye guhabwa umuriro w’amashanyarazi, mu rwego rwo kwesa umuhigo w’icyerekezo kigari cy’iterambere (NST1) 2024.
Ubuyobozi bw’Akarere ka Ruhangoi bwatangije gahunda y’ukwezi kw’imiyoborere myiza, aho bamara ukwezi bakorera mu baturage, ngo babakemurire ibibazo banaganire ku buryo bwo gukorana n’inzego kugira ngo birinde gusiragira mu manza.
Ishami rya gisirikare rishinzwe gutegura ibisasu, ryaturikije gerenade ebyiri, zari zabonetse aho umuturage yubakaga mu Murenge wa Mwendo. Izo gerenade zari zabonetse ubwo umuturage wo mu Murenge wa Mwendo, wasizaga aho yubaka umusingi w’urugo rwe, yabonaga gerenade ebyiri bari gucukura tariki 06 Nzeri (...)
Abaturage b’Akarere ka Muhanga mu mirenge itandukanye bari kuganira n’abayobozi uko bagira uruhare mu kwikemurira ibibazo no kwicungira umutekano, kugira ngo bagere ku iterambere bifuza.
Abagore bo mu Karere ka Ngororero bahigiye kurandura ikibazo cy’imirire mibi ku bana no kurwanya igwingira, aho biyemeje gukusanya ubushobozi bwo guha buri mwana ufite imirire mibi inkoko ebyiri zitera amagi azatuma banoza imirire.
Hafi y’urugo rw’umuturage mu Karere ka Ruhango mu Murenge wa Mwendo, habonetse gerenade ebyiri, ubwo umuturage yacukuraga umusingi mu buryo bwo gushaka gutega urugo rwe ngo rutazasenywa n’amazi.
Ababize kuri College ADEC Ruhanga mu Karere ka Ngororero n’abahakoze batangije ihuriro bemeza ko rizabafasha kwiteza imbere, no kuzamura ireme ry’uburezi n’uburere ku banyeshuri bahiga n’abategerejwe kuza kuhakomereza amasomo.
Abanyamuryango ba FPR-Inkotanyi bo mu Murenge wa Nyamabuye mu Karere ka Muhanga, baremeye mituweli abantu 1400 bo muri uwo murenge batishoboye, mu rwego rwo guteza imbere ihame ry’imibereho myiza y’Abanyarwanda.
Urwego rw’ Ubwiteganyirize mu Rwanda (RSSB), rworoje imiryango 23 y’abarokotse Jenoside yakorewe Abatutsi itishoboye yo mu Karere ka Ruhango, mu rwego rwo kuyifasha kwiteza imbere.
Perezida wa Repubulika, Paul Kagame, yemereye abaturage b’Akarere ka Nyamasheke ibikorwa remezo by’imihanda, amashanyarazi n’amazi meza bigendanye n’imitere y’ako karere.
Perezida wa Repubulika, Paul Kagame, aranenga abayobozi bafite umuco wo guhishira ibibazo bikwiye kuba bifatirwa imyanzuro, bikabonerwa ibisumbizo ku gihe cyangwa ibikomeye bikamenyekana bigashakirwa ibisubizo birambye.
Abayobozi batandukanye mu nzego nkuru z’Igihugu n’abaturage bo mu Ntara y’Amajyepfo, by’umwihariko mu Karere ka Nyamagabe bazindutse babukereye ngo bakire Perezida wa Repubulika Paul Kagame ubasura.


text:
Gutandukanya Flange
Ibicuruzwa birambuye
Ibicuruzwa
Ihuriro nigice cyumukanishi gihuza ibiti byimashini ebyiri zitandukanye kandi bizunguruka hamwe mugihe cyo kohereza. Mubisanzwe nukuvuga, mugikorwa cyo guhuza ibikorwa, ibiti byombi ntibizima, ariko bimwe mubikorwa byo kugabanya imipaka ya torque yo guhuza, muri torque nini cyane bizatuma itandukaniro ryihuta ryibice bibiri, cyangwa ndetse no kumikorere. Birazwi kandi nka "inyuma yinyuma" mugutunganya amahugurwa ninganda.
Intego nyamukuru yo guhuza ni uguhuza ibice bibiri bizunguruka kandi bigakora mubisanzwe nubwo urwego runaka rwa axial, inguni cyangwa iherezo ryimurwa. Guhitamo neza, gushiraho no gufata neza abashakanye birashobora kugabanya amafaranga yo kubungabunga no gutaha
Kumenyekanisha ibicuruzwa
Umuyoboro wa flange nuburyo bwo guhuza umuyoboro, valve na pompe hamwe nubwoko bwakuweho, gusudira, cyangwa ubwoko. Itanga uburyo bworoshye bwo kwishyiriraho, gusukura no guhindura imiterere yamenetse.
Flange flange ikoreshwa muguhuza umuyoboro urinda umuriro wo gutanga amazi nogukoresha mugushiraho byihuse.
Icyitegererezo 321 cyacitsemo ibice bya bolt byashizwe mu mwobo wa oval.Icyiciro cya ANSI Icyiciro cya 125 & 150 na PN16 cyo mu rwego rwa PN16 kiraboneka ku isi hose, hamwe na DN50 kugeza DN80 (2 kugeza 3) kuri flangine nominal PN10; DN100 kugeza DN150 (4 kugeza 6) kuri flanges zombi PN10 nominal icyiciro cya flange.
Usibye flanges isanzwe yasobanuwe haruguru, iraboneka no gutanga flanges mubindi bipimo nka JIS 10K na ANSI Class 300.
Ingano
Ubu dufite abakozi benshi badasanzwe kubakiriya beza mubucuruzi, QC, no gukorana nubwoko bwibibazo bitera ibibazo mugihe cyo gushiraho ibicuruzwa biva mu Bushinwa SAE BSPP Urudodo rwa Flange hamwe ninsanganyamatsiko ya Hydraulic Cylinder, Twakiriye neza abaguzi kuva murugo rwawe ndetse no mumahanga kugeza kugaragara kubucuruzi hamwe natwe.
Ibicuruzwa bigenda byinjira mu Bushinwa Hydraulic Flange, Flange Adapter, Perezida hamwe n’abanyamuryango bose b’isosiyete barifuza gutanga ibisubizo na serivisi by’inzobere ku bakiriya kandi bakira byimazeyo kandi bagafatanya n’abakiriya bose kavukire ndetse n’abanyamahanga kugira ngo ejo hazaza heza.
Ibiranga ibicuruzwa nibisabwa
• Ibikoresho byo guturamo: Icyuma cyangiza gihuye na ASTM A-536, icyiciro cya 65-45-12
• FM Yemejwe & UL Urutonde: RWP yagereranije umuvuduko wakazi 300PSI (2.065MPa / 20.65bars)
• Kurangiza amazu: Fusion Bonded Epoxy Coated (Bihitamo: Hot Deep Galvanised and other)
• Guhuza ibikoresho bya gaze: EPDM (Bihitamo: Nitrile NBR, Silicone nabandi)
• Bolt na Nuts: Ubushyuhe buvuwe hamwe na electro galvanised bolts hamwe nijosi rya oval, hamwe nimbuto ziremereye za hexagon. Umutwe wumutwe wujuje ibyangombwa byumubiri na chimique bya ASTM A-449 nibisabwa na ASTM A-183.
• Ingano yubunini: DN50 nubwo DN300 (2 ″ nubwo 12 ″)
Impamyabushobozi y'ibicuruzwa
Gutanga, Kohereza no Gukorera
Ubwato buva Tianjin cyangwa ikindi cyambu


text:
Ambasade y’igihugu cy’u Bufaransa yashyikirije Ikigo k’Igihugu gishinzwe uburezi (REB) ibitabo 140 250 bizafasha abana kwiga isomo ry’Igifaransa mu mashuri.
Nk’uko bisobanurwa n’umuyobozi w’Ikigo cy’Abafaransa mu Rwanda Madamu Juliette Bigot avuga ko bahaye REB ibitabo by’igifaransa mu rwego rw’ubufatanye hagati y’u Rwanda n’u Bufaransa, bityo bikazafasha abana biga mu mashuri abanza n’ayisumbuye kwiga isomo ry’Igifaransa bafite ibitabo bigiramo bafite n’ibyo basoma.
Yagize ati “Intego yacu mu kuzana ibi bitabo ni kongera imbaraga mu rurimi rw’Igifaransa rwigishwa mu mashuri, kandi dutanze ibi bitabo ku busabe bw’igihugu cy’u Rwanda. Gusa ntituje gukuraho gahunda Leta yihaye yo kwigishwa mu cyongereza kandi ntituje guhanganisha indimi ahubwo tuzanywe no kuzahura Umuryango w’abakoresha ururimi rw’Igifaransa.”
Juliette Bigot avuga ko n’ubwo mu mashuri higishwa Icyongereza ngo ntibyabuza ko abanyeshuri bakenera no kwiga Igifaransa, ibyo rero bizafasha abana bakiri bato bo mu mashuri abanza n’ikiciro k’inshuke kumenya ururimi rw’Igifaransa bitabujije ko n’Icyongereza bakomeza kukiga kuko ari ngombwa kuri bo kandi akaba ari akarusho mu gihe baba bazi indimi ebyiri, Igifaransa n’Icyongereza.
Bigot avuga ko bazashyira imbaraga mu bitabo by’abana bakiri bato bo mu kiciro k’inshuke no mu mashuri abanza ndetse no mu rubyiruko kugira ngo abana bato bakure bazi Icyongereza kuko ari cyo bigishwamo ariko bazi n’Igifaransa.
Ati “Bizaba byiza mu gihe abana bazaba bashobora kumva amakuru y’Igifaransa anyura ku maradiyo n’amatereviziyo, bashobora kuganira no kwisobanura mu gifaransa”.
Avuga ko mu nkunga batanze harimo no guteza imbere ikoranabuhanga kuko hatanzwe na CD zizajya zikoreshwa mu byumba by’ikoranabuhanga biri mu mashuri.
Umuyobozi Mukuru wa REB, Dr. Ndayambaje Irenée, avuga ko ibi bitabo byari bikenewe kuko ari ngombwa kugira ibitabo nyunganizi mu mashuri kugira ngo abana bagire ubumenyi bw’amagambo akenshi abafasha kwiga no gukoresha ururimi.
Ati “Kwiga ururimi bisaba ko umuntu arukoresha kenshi, ibi bitabo rero bizafasha abana gusoma ibitabo by’Igifaransa no kongera ubumenyi mu rurirmi rw’Igifaransa”.
Dr. Ndayamabaje avuga ko umushinga EEB yakoranye na Ambasade y’u Bufaransa ari umushinga mugari urimo ibitabo harimo no guhugura abarimu mu rurimi rw’Igifaransa kugira ngo abarezi babashe kwigisha ururimi baruzi.
Avuga ko abarimu bazakomeza guhugurwa ku rurimi rw’Igifaransa, aho bamaze guhugura abazahugura abandi bagera kuri 416, bakaba bategerejweho kugeza ubwo bumenyi ku bandi babahugura mu rurimi rw’Igifaransa.
Dr. Ndayambaje avuga ko abazahugurwa bazanahabwa ibitabo bizabafasha gukomeza kwihugura mu rurimi rw’Igifaransa no hanze y’ishuri. Avuga ko ubusanzwe bari bafite abarimu bazi kuvuga Igifaransa ariko bakaba bakeneye amahugurwa yisumbuye mu kwigisha Igifaransa.
Ati “Ibyo bizafasha ba bandi barimo kwiga kwigisha indimi mu mashuri abanza kumenya neza ururimi rw’Igifaransa no kuruvuga neza, bityo bakazaba ari inyungu ku bana biga no ku gihugu muri rusange”.
Umushinga wose REB ifitanyije na Ambasade y’u Bufaransa uzatwara ama Euros 700 000 angana na miriyoni zisaga 700 z’amafaranga y’u Rwanda.


text:
Kuri iyi tariki 21 Mutarama, abakirisitu b’abagatolika bizihiza Mutagatifu Agnès. Birakwiye ko abamwiyambaza bamenya igisobanuro cy’iryo zina, bityo bibafashe kwera imbuto zikwiye mu mibereho yabo no mu mushyikirano wabo n’Imana.
Agnes ni muntu ki?
Ni umukobwa w’imyaka 13 wagaragaje ukwemera gukomeye ahitamo gutwikwa aho guhakana Imana ashyingirwa ku ngufu n’umwana w’umutware w’i Roma(Préfet de Rome).N’ubwo bamenye ko yavutse muri 290, akicwa muri 303, abantu batangariye ubutwari bw’uwo mwana ariko bayoberwa izina rye ry’ukuri.
Kubera icyo gikorwa cye cy’ukwemera, abavuga Ikigereki bamwise Agnê(=pur, net, sacré, sans tâche)mbese bivuga ko ari UWERA, MUHORACYEYE…Nyuma, nibwo abavuga Ikilatini barangajwe imbere na Mutagatifu Ambroise barisanishije na Kristu, Ntama w’Imana(Agnus Dei)maze ahinduka AGNES.
Tumwibuka nk’uwahowe Kristu(martyr),akamesa ikanzu ye mu maraso ya Ntama(Ap7,14),bityo agahabwa ikamba ry’umutsindo. Ni yo mpamvu muri liturijiya hategurwa ibara ry’umutuku .
Agnès arangwa n’iki?
Ababikurikiye neza basanze AGNES afite ubwenge(intelligence) butuma agera ku cyo ashaka bitamugoye kuko azi guhimba udushya(innovation). Ariko nanone arababara cyane(très sensible) ku buryo agahinda gashobora gusimbura ibyishimo mu gihe gito.
Ibyiza bimuranga harimo gushishikazwa n’ubutabera. Naho mu by’urukundo,agira ibanga n’igikundiro(discrète et aimable).Gusa nyine yaba arakaye, bikamugora kubihisha.
Muri urwo rwego, Agnès ni umuvugizi w’abitegura gushyingirwa bakiri isugi cyangwa badaciye iz’ibusamo(Patronne des fiancées). Bitewe n’igihugu cyangwa ururimi, hari aho yitwa Agnese, Aina, Aïssa, Ania, Nessie, Oanell…Abo bose tubifurije umunsi mwiza.
By P.Protogène BUTERA


text:
1:ICYO IMANA YAPFUYE NA SATANI BIGATUMA AHANURWA MW’IJURU AGATABWA MW’ISI.
Iyo dusomye Bibiliya tubona neza uburyo Imana yaremye umuntu. Umuntu asa n’Imana. Tugiye gukomeza turebe amavu n’amavuko y’uburyo umuntu yirukanywe muri Eden( Paradizo). Bibiliya ntiyakwandikwamo buri kintu cyose uko cyagenze ngo bishoboke. Ariko siko bitanditswe ahubwo nta kintu na kimwe cyanayeho cyitanditswe, kuko ubumenyi n’ubwenge buyoboye isi, bushongiye bwose kuri izo nyandiko. Yaba ibyiza bikorwa cyangwa se n’ibibi ubona neza ko nta gishya koko kiri munsi y’zuba.
Kutamenya cyangwa se guhishwa ibintu nk’ibi, bituma abantu babaho bagomera Imana batazi impamvu yabyo, kandi bakabaho batazi agaciro kabo nyakuri.
Kubaho umuntu yibaza aho Adamu yari yagiye Imana ubwo inzoka yashukaga Eva, hari benshi babivuga uko bishakiye batera urwenya, ariko byose biranditswe. Naje gusanga hari inyandiko zahishwe kubera guhisha ukuri kw’ibiriho, kugirango abantu bazahere mu cyeragati. Hari ibyo babamo batabizi Atari uko batakagombye kubomenya, ahubwo bihishwe , ariko nanone igisekeje nuko bidahishwe kure bihishwe mu nyandiko.
Bene izo nyandiko bamwe muri cya gisekuru kigizwe n’abantu bakomoka kuri Satani nabo tuzavugaho neza cyane, ntibifuza na rimwe ko bimenyekana, kuko ibyabo byaba birangiye abantu bamenye ukuri kose.
Impamvu abantu batamenya ukuri kose, ni uko ahanini bishimira kugendera ku bitekerezo by’abantu bakirengagiza Ijambo ry’Imana. Mbaye mbateguje rero nimuzajya mubona mu makomateri abadashaka ko ukuri kumenyekana, babiterwa n’umwuka ubakoreramo. Kandi bene abo bahozeho bazakomeza kubaho. Ubwo tuzagera ku mayeri yabo bakoresha bihisha mu bantu mu buryo bunyuranye, bamwe bigira abavugabutumwa, ndetse abkigisha abantu bagafashwa, cyakora ni byiza ko hari n’abihana. Ariko bene abo bigisha, hari ibyo basigiriza bimwe Bibiliya yise komora uruguma baruca hejuru.
Abantu benshi baracyari imbohe nubwo byashoboka ko basenga, kubera kutagendera mu kuri.
Yohana 8:32. namwe muzamenya ukuri kandi ukuri ni ko kuzababatura.”
Itangiriro 1:26. Imana iravuga iti “Tureme umuntu agire ishusho yacu ase natwe, batware amafi yo mu nyanja, n’inyoni n’ibisiga byo mu kirere, n’amatungo n’isi yose, n’igikururuka hasi cyose.”
Itangiriro 2:9. Uwiteka Imana imezamo igiti cyose cy’igikundiro cyera imbuto ziribwa, imeza n’igiti cy’ubugingo hagati muri iyo ngobyi, imezamo n’igiti cy’ubwenge bumenyesha icyiza n’ikibi.
Itangiriro 3:24. Nuko yirukana uwo muntu, kandi mu ruhande rw’iyo ngobyi yo muri Edeni rwerekeye iburasirazuba, ishyiraho Abakerubi n’inkota yaka umuriro, izenguruka impande zose, ngo ibuze inzira ijya kuri cya giti cy’ubugingo
IBYA ADAMU NA EVA
Imana imaze kubirukana mu busitani bwa Eden( Edeni niyo paradizo), Adamu yagondagonze akazu ko kubamo. Bamaze iminsi irindwi muri iyo nzu, bombi bararira bicuza icyatumye birukanwa muri Eden( Paradizo). Nyuma y’iyo minsi ndwi rero, barashonje bashaka icyo kurya.
Eva yabwiye umugabo we, Adamu ati: “mutware, genda ushake icyo turya ndashonje, ahari mu gihe tugitegereje, Imana izatugirira impuhwe idusubize muri Paradizo. Ubwo Adamu ubwo yashakishaga icyo kurya ntiyigeze abona igihwanye n’ibyo baryaga bakiri muri Eden. Abwira umugore we, ati “Yewe katubayeho, tugiye gupfa urupfu!
Maze Eva abwira Adamu ati iyaba napfaga Imana ikagusubiza muri Paradizo kuko arinjye wakoze icyaha. Adamu asubiza Eva ati: “kubera icyaha twakoze, ibyaremwe byose byagushije ishyano, sinzi niba ari njyewe byaturutseho cyangwa wowe.
Eva arongera abwira Adamu ati: “ mutware wanjye icyaba cyiza nuko wanyica nkavaho, hanyuma yenda uburakari Imana yakurakariye kubera njye, bugashira hanyuma ikagusubiza muri Eden/paradizo.
Adamu asubiza Eva ati” oya,oya, witekereza utyo, Imana itavaho irushaho kongera ibihano kubera icyaha cyo kukwica! Ni gute naramburira ukuboko kubabaza urugingo rwanjye? Maze Eva asubiza Adamu ati: “reka twembi noneho tujye gushaka ibimera turye’
GUSENGA IMINSI MIRONGO UTARYA UTANYWA BYAKOWE BWA MBERE NA ADAMU!
Ariko ntibigeze babona ibimeze nk’ibyo baryaga muri Eden. Eva yongera kubwira Adamu ati: “ibi ni ibyaremee inyamanswa, ibyacu byari iby’abamalayika none rero, reka dusenge twihane iminsi mirongo ine, ahari yenda Imana yatubabarira, ikadusubiza kurya ibiyo byacu bya mbere. Ntidukomeze kurya ibiryo byagenewe inyamanswa ejo tutazahinduka nkazo “
Adamu abaza Eva ati: “Ngaho nsobanurira kwihana ushaka kwihana; ni iminsi ingahe ushaka kwihana, kugirango dusezerane n’Imana, hato tutaza kwica isezerano unaniwe gusenga iminsi wemeye!
Maze Eva abwira Adamu ati: ‘wowe ahubwo mbwira iyo uzakora, kugirango njyewe nzarenzeho kuko arinjye nyirabayazana w’akaga turimo.
Adamu abwira Eva ati: “nta munsi warenza kuyo nasenze, ahubwo tega amatwi wumve iminsi ngiye kuguha. Njye nzasenga iminsi mirongo ine( 40) wowe uzasenga iminsi mirongo itatu n’ine. Ndekera iyi minsi itandatu kuko wari utararemwa mu minsi itandatu mbere yuko Imana irangiza imirimo yayo yose. None rero, jya mu mugezi wa Tigre, ukandagize ibirnge byawe ku mabuye, amazi akubewe umwambaro kugera mw’Ijosi, wirinde kandi nuba usenga ntubumbure umunwa wawe kuko tudakwiye kugira icyo tuvugira imbere y’Imana kuko imininwa yacu yanduye kubera igiti twariye kandi byari bibujijwe. Ahubwo usengere mu mutima wawe iminsi mirongo itatu n’ine, nanjye ndakora ntyo mu mugezi wa Yorodani, iminsi mirongo ine, kugeza aho Imana izaduhera ibiryo byacu.
Eva yagiye mu mugezi wa Tigre nk’uko Adamu yabimubwiye, naho Adamu we aguma muri Yorudani, umusatsi we wari ushwambaguritse.
Adamu aravuga ati: “yewe Yorudani, namwe nyamanswa ziri hirya no hino mwe, mwese muze mufatanye nanjye kwinginga Imana, suko mwakoze icyaha ahubwo ninjye wagikoze, bituma Imana impindurira ibyo kurya ibyo yabageneye.
Adamu akimara kuvuga ayo magambo inyamanswa zose ziraza aho ari zikora ikimeze nk’urukuta kubera kuzenguruka aho ari, amazi ya Yorudani arahagarara, ako kanya asenga, Ijwi rye, ryikuba inshuro esheshatu amajwi yose y’abamalayika uyateranyirije hamwe.
Hashize iminsi cumi n’ibili Adamu asenga, Satani aratitira cyane agira ubwoba, maze yihindura ishusho maze ajya ku nkombe z’umugezi wa Tigre ahasanga Eva.
Mu kwiyoberanya kwe (Satani atangira kurira amarira mahimbano) akiterura akijugunya hasi, maze abwira Eva ati: “sigaho kwihora ubusa, kuko Imana yamaze kumva isengshoryawe n’umugabowawe Adamu. Kandi natwe twafatanyije namwe kwinginga Imana.
None rero Imana inyohereje kubagaburira kuko Yumvise masengesho yanyu. Zamuka uve mu mazi kukonabanje kujya kubwira Adamu umugabo wawe, niwe unyohereje ngo nze nkubwire uze, njye kukwereka aho ari, ai naho ibiryo byanyu biherereye. Maze Eva ava mu mazi uruu rwe rumeze nk’ibyatsi byaboze kubera kuba mu mazi igihe kinini. Ubwiza bwe bwe bwise bwari butakiriho. Akimara kuva mu mazi agwa hasi ahamara iminsi ibili kubera integer nkeya. Iyo minsi ibili ishize arahaguruka maze Satani amujyana ao Adamu yari ari.
Adamu akibona Eva ayobowe na Satani arababara cyane araboroga avuga ati “amategeko yo kubahiriza ubwouba uri gusenga wayashyize hehe? Byagenze gutekugirango wongere gushukwa na Satani wadukuye aho twari twibereye?
Eva akimara kumenya ko ariSatani wamushutse yikubita hasi maze Adamu amubonye yituye hasi nawe umubababro we uriyongeranya, kuko yabonaga asa n’ahoapfuye.
Maze aravuga ati: “uzabona ishyano wowe uduhiga? Harya ni kubwacu wirukanye mw’Ijuru ukagwa kw’isi? Kubera ubushukanyi bwawe tukaba twaratawe hanze ya Eden? Nuko twe aritwe twatumye utakaza icyubahiro cyawe? Nyamara sitwe ahubow ni imirimo yawe ubwawe yatumye ucibwa. Niki gituma aritwe biremwa byonyine by’Imana ushaka kugirira nabi?
Maze mu marira yo kwikanira, Satani abwira Adamu ati: “Ni kubwawe natakaje ubutware n’intebe yanjye, amababa yanjye yarutaga kure ay’abakerubi kubra wowe najugunywe ku isi aho ngenza ibirenge nambuwe amababa, ibintu ntigeze ntekereza ko bishoboka igihe byari bitarabaho.
Adamu asubiza Satani ati “None ibyo undega byose hari ikosa nagukoreye ngo ngi ibyo byose bikugereho kubera ryo? “
Satani aramusubiza ati : “ Nta kosa wankoreye ariko ni wowe watumye ntabwa hasi. Umunsi Imana yakuremye ikaguhuhamo Umwuka wayo wahise uba nk’Imana. Maze Imana ibwira Mikayeli iti : “naramye Adamu mw’ishusho y’ubumana bwanjye”
Maze Mikayeli akoranya abamalayika bose bo mw’Ijuru ngo baze bapfukamire Umuntu Imana yaremye usa nayo.
Ubwo Mikayeli amaze kubahamagara baraza barakubararira nanjye aza kumbwira, musubiza kumva imbere. Ko uri mutoya cyane kuri njye, kandi ari wowe wagakwiye kumfukamira. Imitwe itandatu y’abandi bamalayika bumva ibyo mbwiye Mikayile birabashimisha maze nabo banga kukubararira. Ubwo Imana yahise irakara itegeka ko njyewe n’abo bamalayika bandi banze kugupfumakira tujugunywa mw’isi, maze wowe ukajya kuba muri Paradizo.
Maze kubona rero ko kubera imbaraga zawe, najugunywe nkaba merewe nabi, wowe ukaba wibereye mu munezero, narababaye cyane. Ubwo nanjye nahigiye kuzagukura muri paradizo ukajugunywa hanze nk’uko nanjye nirukanywe mw’Ijuru ngatabwa ku isi.
Adamu akimara kumva ibyo ngibyo araboroga ati : “Mana ubugingobwanjye buri mu biganza byawe. Nkiza kure uyu mugome ushaka kundimbura n’abazankomokaho. Niwe watumye Eva acumura. Ako kanya Satani ahita azimira ntiyongera kuboneka. Ubwo Adamu aguma mu mazi akomeza gusenga, ariko Eva we yari yaguye hasi asa n’uwapfuye. Hanyuma aza guhaguruka arabyuka.
Biracyazaaaaaaa…………….


text:
Gicumbi: Igicumbi cy’umuhate w’ U Rwanda wo kugabanya abakoresha inkwi kugera 42% uvuye kuri 83,3%
Gahunda ya Guverinoma y’imyaka 7 (2017-2024) izwi nka National Strategy for Transformation ( NST 1) igaragaramo intego y’uko umubare w’abaturage bakoresha ibicanwa bikomoka ku biti uzagabanywa ukagera kuri 42% uvuye kuri 83,3%. Iyi gahunda kandi igira iti “Kugira ngo ibi bizagerweho, abaturage bazashishikarizwa gukoresha ubundi buryo bunyuranye harimo gazi cyane mu migi, biyogazi n’ibindi (alternative sources of energy)”.
Kuri ubu mu Karere ka Gicumbi mu Ntara y’Amajyaruguru ni hamwe mu hagaragara cyane ingufu u Rwanda rushyize mu kugabanya umubare w’abaturage bakoresha ibicanwa bikomoka ku biti. Muri aka Karere umushinga Green Gicumbi ushyirwa mu bikorwa na FONERWA urimo gufasha abahatuye gukoresha ingufu zikomoka ku myanda y’amatungo arizo za biyogazi. Ni mu bikorwa byagutse uyu mushinga ukora muri aka Karere bigamije kurengera ibidukikije.
Mukantwari Gaudence ni umwe mu bubakiwe biyogazi ; atuye mu Kagali ka Gacurabwenge, Umurenge wa Byumba Akarere ka Gicumbi. Mu buhamya atanga bw’inyungu abona mu gukoresha biyogazi usanga koko ikoreshwa ry’izi ngufu ari ingenzi mu kurengera amashyamba.
‘’Twarishimye cyane baje kutwubakira biyogazi. Ubu nsigaye nshana biyogazi sijya mbura umuriro; mbungabunga cya giti mfite, aho kugitema, kizanansayidira ejo hazaza. Ikindi ni uko ntakiruka mu mashyamba nshaka inkwi’’.
Undi wubakiwe biyogazi avuga ko izagira uruhare mu kurinda ko amashyamba atemwa adakuze ndetse n’imyotsi y’inkwi yanduza ikirere ikaba itakiharangwa.
Uyu umushinga wa Green Gicumbi umaze amezi arindwi utangiye kubaka izi biyogazi, aho umaze gukora izigera ku 10. Ni mu gihe bazubaka izigera ku bihumbi 700 mu mirenge 9 uyu mushinga ukoreramo ariyo Byumba, Cyumba, Rubaya, Manyagiro, Kaniga, Bwisige, Mukarange, Rushaki na Shangasha. Mu kigereranyo gisanzwe biyogazi imwe ikaba ihagaze miliyoni imwe n’ibihumbi 500.
Abubakiwe izi biyogazi bazagenda bahugura bagenzi babo cyane ko banakoze urugendo shuri rwaho zagiye zikorwa mbere.
Umwihariko wizi biyogazi nuko zidashobora gusenyuka kuko ishobora kugira imyaka irenga makumyabiri. Mu kwirinda ko hari uwazayihabwa nyuma ntayikoreshe, ihabwa uwanditse ayisaba, ayikunze kandi afite byibuze hejuru y’inka ebyiri mu kiraro cye ndetse anabona amazi ku buryo bumworoheye. Gicumbi ni Akarere gafite abaturage bashobobora gukoresha biyogazi cyane kuko batunze inka cyane. Ibarura rusange ry’abaturage rya 2012 ryagaragaje ko mu ngo zo mu karere ka Gicumbi zifite amatungo 65% byazo zitunze inka.
Mu gihe iyi ntego yo kugabanya umubare w’abakoresha ibikomoka ku biti mu gucana waba ugabanutse nta kabuza ko byafasha u Rwanda kwesa umuhigo na none rwiyemeje ugaragara muri Gahunda ya Guverinoma y’imyaka 7 ivuga ko “ubuso bw’ubutaka buteyeho ibiti bungana na 30% y’ubutaka bwose buzabungwabungwa.”
Iko biyogazi ifasha mu guhangana n’imihindagurikire y’ikirere
Ushinzwe kubungabunga amashyamba ku buryo burambye no gukoresha neza ibicanwa bikomoka ku mashyamba mu mushinga Green Gicumbi, Rurangwa Félix yagize ati‘’Icyo biyogazi imara ni ukuva kwikoresha ry’inkwi ugakoresha biyogazi ituruka mu mase, murabizi ko ishyamba ari ikigega cya carbone, rya shyamba iyo uritemye ukaricana, ya myuka iragenda ikazamuka mu kirere ikagishyushya hagatangira kubaho ihindagurika ry’ibihe , imvura ntigwire igihe cyangwa ikagwa ari nyinshi ugasanga habayeho imyuzure ‘’.
Akaba ariyo mpamvu ya biogaz ituma wa muturage atongera gutema ishyamba rye bityo rigafasha mu guhangana n’imihindagurikire y’ikirere, ndetse ya mase yakoreshejwe nayo agatanga ifumbire.
Uyu mushinga ntiwibagiwe nabamikoro make kuko bo ubaha imbabura zirondereza ibicanwa.
Umushinga Green Gicumbi ugizwe n’ibyiciro bine aribyo; kubungabunga umutungo kamere w’amazi no guteza imbere ubuhinzi bubasha kwihanganira imihindagurikire y’ikirere; gucunga amashyamba ku buryo burambye no gukoresha ingufu zintangiza ibidukikije; gutuza abaturage neza aho batagirwaho ingaruka n’imihindagurikire y’ibihe ndetse no guha abaturage ubumenyi mu birebana no kwita ku bidukikije.
Ni umushinga uzamara imyaka itandatu uzarangira utwaye amafaranga y’u Rwanda angana na miliyari cumi n’imwe.


text:
Home > Amatangazo > NYIRANDIKUBWIMANA Mediatrice: Itangazo ryo guhinduza amazina (...)
Turamenyesha ko uwitwa NYIRANDIKUBWIMANA Mediatrice mwene Bapfakurera Laurien na Umwanankundi Adrien, utuye mu Mudugudu wa Karambo, Akagari ka Giheke, Umurenge wa Giheke, Akarere ka Rusizi, mu Ntara y’Iburengerazuba wanditse asaba uburenganzira bwo guhinduza amazina asanganywe ariyo NYIRANDIKUBWIMANA Mediatrice, akitwa BAHATI Mediatrice mu gitabo cy’irangamimerere.
Impamvu atanga yo guhinduza izina ni Izina ry’irigenurano rikaba riteye ipfunwe.


text:
Rubavu: Ba Gitifu babiri b’Imirenge n’ushinzwe Mituweli mu Karere birukanywe mu kazi
Umuyobozi w’Akarere ka Rubavu Kambogo Ildephonse yatangaje ko abakozi batatu birukanywe bazize amakosa bakoze, kandi ko biri mu rwego rwo kubabaza inshingano.
Umuyobozi w’Akarere ka Rubavu yabwiye Kigali Today ko abakozi binjira mu kazi basobanurirwa amategeko agenga akazi, ikaba ari yo mpamvu umukozi ukoze amakosa mu kazi ahanwa.
Yagize ati “Ntabwo nagira icyo ntangaza ku cyabiteye ariko ni akazi muri rusange, aho umukozi akora inshingano iyo hari ibitagenda neza akabibazwa kugira ngo abo duha serivisi ntibagirweho ingaruka n’iyo mikorere.”
Umuyobozi w’Akarere ka Rubavu utasobanuye byinshi ku mpamvu zatumye birukanwa mu kazi, yagize ati “Hano tureba ikosa riba ryakozwe mu kazi akaba ari ryo tugenderaho, naho ibijyanye no gusobanura amakosa ntibiba byemewe mu rwego rw’akazi.”
Abakozi birukanywe ni Umunyamabanga Nshingwabikorwa w’Umurenge wa Rugerero, Murenzi Augustin, uyu Murenge yayoboraga ukaba ari wo wagaragayemo umutetsi ku kigo cy’amashuri wahagarariye ubuyobozi bwa Leta mu gikorwa cyo kwibuka nyuma yo koherezwa n’umukozi w’umurenge ushinzwe uburezi.
N’ubwo uwo mutetsi mu minsi ishize yahamagawe n’urwego rushinzwe Ubugenzacyaha ariko akaza kurekurwa, umukozi ushinzwe uburezi mu Murenge wa Rugerero wamwohereje we yakomeje gufungwa, bikaba bikekwa ko n’uwo Munyamabanga Nshingwabikorwa w’Umurenge ashobora kuba yazize iryo kosa.
Undi wirukanywe mu kazi ni Umunyamabanga Nshingwabikorwa w’Umurenge wa Nyundo, Habimana Aaron, wahoze ari umukozi w’Akarere ka Rubavu ashinzwe gucunga abakozi, akaba avugwaho guha uwitwa Biryabanzi Onesphore icyemezo cy’umukozi cy’akazi (attestation de service) kitajyanye n’akazi yakoze. Undi wirukanywe ni uwo Biryabanzi Onesphore wari umukozi w’Akarere ka Rubavu ushinzwe ubwisungane mu kwivuza wahawe icyo cyangombwa.


text:
Murangwa n’abamwunganira bavuze ko ingingo ya 16,17,19 na 20 z’iryo tegeko zihabanye n’itegeko Nshinga kuko zicamo ibice abashoramari, aho basoreshwa batandukanye kandi bose ari bamwe.
Bavuze ko kuba mu itegeko ry’ubutaka havugwa ko umuntu ufite ubutaka adakoresha azajya abwakwa, bihagije ku buryo atari ngombwa kongeraho n’imisoro imuca intege.
Bavuze ko ukurikije imibereho y’abanyarwanda ubu, iyo umuntu abonye amafaranga, ikintu cya mbere abanza gukora ari ukugura ikibanza azatuzaho umuryango. Ngo hari ubwo afata ideni akagura ikibanza, yarangiza kuryishyura agafata irindi ryo kucyubaka ariko ngo itegeko asaba kurihinduka ryo risa n’irigamije gukumira abashaka kubaka.
Kubyo gusoresha inzu zo guturamo 1 %, inzu z’ubucuruzi zigasoreshwa 0.5 % mu gihe inganda zisora 0.1 % nabyo Murangwa n’abamwunganira bagaragaje ko ari ivangura, ngo ahubwo bagakwiriye gusoreshwa hashingiwe kubyo binjiza.
Itegeko kandi rivuga ko ku bantu bafite ubutaka bw’ibibanza babonye mbere y’uko rijyaho, iyo birengeje igipimo cyashyizweho bo ntabwo bazajya basoreshwa 50 % y’ibyarenzeho mu gihe uwabonye ubutaka burenze ubwagenwe nyuma y’uko itegeko rijyaho we azajya asoreshwa 50 % bise umurengera.
Murangwa amaze gutanga ibyo ashingiraho asaba ko itegeko rihinduka, umwanya wahawe abarimu mu ishuri ry’amategeko rya Kaminuza y’u Rwanda baje nk’inshuti z’urukiko.
Turatsinze Emmanuel yavuze ko Itegeko Nshinga n’amategeko y’imisoro byose bishyirwaho kugira ngo umuturage agire imibereho myiza. Kugira ngo byubahirizwe, ngo nuko umusoro utabera umuturage umutwaro.
Bavuze ko itegeko ry’umusoro w’ubutaka n’inzu ryashyizweho bavuga ko bagamije guteza imbere, nyamara ngo imijyi yatezwa imbere n’inganda gusa abaturage badafite inzu zihagije zo guturamo.
Bavuze abaturage benshi mu mijyi bakodesha, bityo kongera umusoro w’inzu zo guturamo bizongera n’igiciro cy’ubukode n’icy’ubutaka, imibereho myiza y’umuturage ihazaharire.
Mu kongera umusoro kandi ngo hasobanuwe ko mu Rwanda udakanganye ugereranyije no mu bindi bihugu bihana imbibi nyamara Turatsinze yavuze ko atari ko byakagenze.
Yatanze urugero rwo muri Kenya aho umuturage waho abarirwa ko yinjiza amadolari 1507 ku mwaka mu Rwanda ho ari amadolari 748. Yavuze ko bigaragara ko ubushobozi bw’abanyarwanda n’ubw’abo mu bindi bihugu bidakwiriye kugereranywa hashyirwaho umusoro.
Habimana Pio, nawe wo muri Kaminuza y’u Rwanda yavuze ko urebye umusoro uzajya ucibwa umuntu ufite ubutaka burenze ubwagenwe n’ufite ubudakoreshwa, bisa nk’aho ari ibihano.
Yavuze ko bitumvikana uburyo umuturage acibwa umusoro umeze nk’ibihano nta tegeko yishe ngo ariryo rimuhana.
Umuyobozo wa Transparency International Rwanda, Ingabire Marie Immaculée waje nk’inshuti y’urukiko, yavuze ko usomye ingingo ya 16 y’iryo tegeko risabirwa guhinduka, bigaragara ko Leta yari ishishikajwe no guteza imbere abacuruzi n’abashoramari.
Yavuze ko ubusanzwe abashoramari n’abacuruzi baba bafite ubushobozi bwinshi, nyamara ngo nibo basabwe imisoro mike.
Yavuze ko kandi gusoresha ibibanza bitubatse n’inzu zo guturamo bizaca intege gahunda ya Leta y’uko buri wese agira aho atura.
Na we yashimangiye ko asanga iryo tegeko rimeze nk’ibihano, ati “Uyu musoro bateganyije ni nk’ibihano ndetse twe twabyise umusorobihano ku bafite ubutaka bunini. Uyu musoro uzarushaho gukenesha umukene ku buryo wasanga twese tuzasubira mu cyiciro cya mbere cy’ubudehe.”
Yavuze ko umuntu ashobora kudakoresha ubutaka kuko nta bushobozi afite bwo guhita abwubakaho cyangwa yaragiye hanze adahari kandi ashaka ko bwubakwaho ahibereye. Bityo ngo hagombaga kurebwa ku mpamvu zituma ikibanza kitubakwa kurusha guhana.
Indi nshuti y’urukiko Ntibaziyaremye Innocent we yavuze ko itegeko ryirengagije gusobanura no kwita ku mpamvu z’ingenzi. Yavuze ko hari nk’ubwo umuntu aba afite ubutaka adakoresha kubera ko ari buto bwasagutse ku kibanza kinini kandi nta wundi musaruro bumuha.
Yabajije uburyo nk’ubutaka bwacishijwemo umuhanda cyangwa ubwasagutse ku kibanza cyubatswemo inzu kandi ari buto nta yindi nyungu bwabyazwa, wavuga ko uzajya ubusoreshwa 50 % kandi ntacyo na nyirabwo abumaza.
Yongeye kugaragaza impungenge z’umuntu uba ufite isambu yahingaga, ejo igishushanyombonera kikahagira ahagomba guturwa. Yavuze ko ubwo butaka buzaba ibibanza bisoreshwa menshi birenge ubushobozi bwe.
Ntibaziyaremye yavuze ko kandi hari nk’umuntu wubaka inzu ye abamo , agatekereza no kubakira ababyeyi bamureze abitura ariko inzu ntayibandikeho ngo ejo nibasaza abavandimwe be batazaza bavuga ko bagomba kuyibonaho umugabane.
Yavuze ko umuntu nk’uwo kumuca umusoro kuko afite inzu ebyiri ari ukumubangamira ndetse no guca uwo muco mwiza wo kuba yashimira abamubyaye.
Twiringiyemungu Joseph we yaje nk’inshuti y’urukiko iri ku ruhande rwa Leta. Yavuze ko we asanga nta vangura riri mu itegeko ryasabiwe guhindurwa.
Yavuze ko amategeko yose y’imisoro atajya areba abaturage bose icyarimwe kuko biterwa n’icyo umushingamategeko yashakaga kugeraho no guteza imbere . Ngo bashobora gushyiraho itegeko riteza imbere bamwe bitewe n’impamvu runaka.
Twiringiyemungu yavuze ko atabibona nk’ivangura kimwe nuko hari ibicuruzwa runaka byongererwa umusoro bitewe nuko Leta wenda ishaka kubica intege. Atanga urugero rw’itabi risoreshwa menshi kuko Leta idashaka ko abantu barinywa cyane.
Abahagarariye Leta barimo Me Fiat Cyubahiro bavuze ko itegeko ryagiyeho rijyanye na gahunda ya Leta yo korohereza abashoramari.
Cyubahiro avuga ku byo gutandukanya inzu zo gucuruza, inganda n’izo guturamo, atari ikibazo kuko n’ubundi inzu z’ubucuruzi n’inganda biba bifite agaciro kanini kurusha izo guturamo. Yavuze ko nubwo umusoro uri hasi ariko bishyura mwinshi.
Yavuze ko kubangamira politiki y’imiturire nabyo atari byo kuko inzu ya mbere yo guturamo isonewe imisoro.
Kuvuga ko uwabonye ikibanza mbere we adasorera ikirenzeho, ngo nuko akigira nta tegeko ryabimubuzaga. Nubwo nta tegeko yashingiyeho, yavuze ko najya no kukigurisha ubwo burenganzira buzakomeza ku wakiguze.
Abunganira leta kandi bavuze ko itegeko ryagiyeho ngo rice intege abaguraga ibibanza byo kubika, bikaba byanavamo indiri y’abagizi ba nabi ndetse bikadindiza gahunda y’imyubakire igamije iterambere.
Inteko iburanisha imaze kumva impande zose, Perezida w’Urukiko rw’ikirenga Prof Sam Rugege wari uyoboye iburanisha yavuze ko umwanzuro uzasomwa tariki 29 Ugushyingo 2019 saa tanu za mu gitondo.


text:
Isomo rya 1: Abalevi 13,1-2.45-46
Uhoraho abwira Musa na Aroni ati «Ku mubiri w’umuntu nihavukaho ikibyimba, amahumane cyangwa isekera, maze bikamuviramo indwara yo mu bwoko bw’ibibembe, bazamushyikirize umuherezabitambo Aroni cyangwa undi muherezabitambo mu bahungu be. Umubembe wafashwe n’iyo ndwara yambara imyenda y’ibishwangi, ntasokoze umusatsi we, ndetse n’ubwanwa bwe akabupfuka. Ubundi kandi aho ageze agomba kurangurura ati ‘Uwahumanye! Uwahumanye !’ Aba yaranduye kuko nyine indwara yamufashe iba ihumanya. Azatura ukwe wenyine, urugo rwe azarushinga kure y’ingando.»
Zaburi ya 101(102),2-3,4-5, 6.13, 20-21
R/Nyagasani, ntiwibagirwe induru y’abanyabyago.
Uhoraho umva isengesho ryanjye,
induru yanjye nikugereho!
Ntukampishe uruhanga rwawe umunsi nasumbirijwe.
Koko iminsi yanjye irayoyoka nk’umwotsi,
n’ amagufwa yanjye agakongola nk’inkekwe y’umuriro.
Umutima wanjye urarabirana nk’ubwatsi batemye,
bikanyibagiza no kurya umugati wanjye.
Aho ndi hose mpora nganya,
ku buryo nsigaye ndi uruhu rusa.
Nyamara wowe, Uhoraho, uri umwami ubuziraherezo,
kandi imbyaro zose zizahora zikwibuka!
Kuko Uhoraho yarungurukiye mu bushorishori bw’ijuru,
aho ari mu Ngoro ye, akareba ku isi,
kugira ngo yumve amaganya y’imfungwa,
kandi abohore abaciriwe urwo gupfa.
Isomo rya 2: 1 Abanyakorinti 10,31-33; 11,1
Bavandimwe, ari igihe murya ari n’igihe munywa, icyo mukoze cyose mujye mugikorera guhesha Nyagasani ikuzo. Ntimukagire uwo mutera imbogamizi, yaba Umuyahudi, yaba Umugereki, yaba uwo mu Kiliziya y’Imana. Nguko uko nanjye ngerageza gushimisha bose muri byose ntaharanira inyungu yanjye bwite, ahubwo ifitiye abenshi akamaro ngo bakurizeho gukira. Nimube rero abakurikiza banjye, nk’uko nanjye nkurikiza Kristu.
Ivanjili ya Mutagatifu Mariko 1,40-45
Muri icyo gihe, umubembe aza agana Yezu apfukama imbere ye, amwinginga agira ati «Ubishatse wankiza!» Yezu amugirira impuhwe, arambura ukuboko amukoraho avuga ati «Ndabishatse kira!» Ako kanya ibibembe bimuvaho arakira. Yezu aramwihanangiriza, amusezerera ako kanya amubwira ati : «Uramenye ntugire uwo ubibwira, ahubwo genda wiyereke umuherezabitambo kandi uture ibyo Musa yategetse abahumanuwe, maze bibabere icyemezo cy’uko wakize.» We ariko ngo amare kugenda, atangira gutangaza no gukwlza hose iyo nkuru, bituma Yezu atagishoboye kwinjira mu mugi kumugaragaro, ahubwo yigumira ahantu hadatuwe, akaba ari ho abantu bamusanga baturutse impande zose.


text:
Urwego rw’Igihugu rw’Uburezi (REB) rwibukije abarimu bo mu Karere ka Rwamagana mu Ntara y’Iburasirazuba ko umwarimu mu kinyejana cya 21 u Rwanda rukeneye, ari umwarimu ukoresha ikoranabuhanga.
Dr Mbarushimana Merson, Umuyobozi Mukuru wa REB, yabigarutseho mu kiganiro ‘Uruhare rw’umwarimu mu guteza imbere igihugu’ yatangiye mu nteko rusange y’abarimu mu Karere ka Rwamagana.
Yavuze ati “Iyo umwarimu afite mudasobwa akora byinshi kandi kugira ngo ireme ryacu turiteze imbere, ni uko dukunda ikoranabuhanga”.
Avuga ko aho ibihe bigeze abarezi batazongera gutegurira amasomo mu makaye ahubwo ko bagiye kujya bayategurira kuri mudasobwa.
Akomeza agira ati “Hakenewe mwarimu ukora ubushakashatsi by’umwihariko uwigisha siyansi. Iyo ufite mudasobwa ukora ubushakashatsi bwasohotse, bityo ukigisha ibigezweho. Umwarimu twifuza ni ukunda umurimo n’abanyeshuri yigisha”.
Meya w’Akarere ka Rwamagana Mbonyumuvunyi Radjab, agaragaza ko Akarere gakeneye uburezi bwubaka umwana w’umunyarwanda.
Yibukije abarimu inshingano zabo. Ati “Mwarimu asabwa kwita ku nshingno ze, guharanira ko umwana arera azaharanira kwizihira u Rwanda. Musabwa kugira umwanya wo gutegura amasomo kuko iyo mutateguye ntabwo bigenda. Nimukora kinyamwuga muzaba muri mu nzira nziza”.
Ubuyobozi bwa G.S Gati mu Karere ka Rwamagana yabwiye Imvaho Nshya ko mu rwego rwo gukoresha ikoranabuhanga bugiye gushishikariza abarimu muri icyo kigo gukoresha telefoni zigezweho (smart phone).
Buvuga ko nyuma y’ubutumwa bwatanzwe na REB bagiye gushishikariza abarimu gukora ubushakashatsi mu masomo bigisha mu rwego rwo kurushaho guteza imbere ireme ry’uburezi.
Abarimu bashimira Perezida wa Repubulika y’u Rwanda Paul Kagame wabongeje umushahara bakizeza ko azakomeza gushyigikira gahunda z’igihugu no kuzigiramo uruhare.
Mu Karere ka Rwamagana harabarurwa abana 505 bagaruwe mu ishuri muri 544 baritaye biga mu mashuri abanza. Abigaga mu mashuri yisumbuye 172, abagera ku 136 bagaruwe mu ishuri.
Rwema Moussa, Umuyobozi w’ishami ry’uburezi mu Karere ka Rwamagana, avuga ko biyemeje gukumira impamvu zituma abana bata ishuri.
Kugeza ubu muri aka Karere harabarurwa amashuri y’inshuke 184 yigamo abanyeshuri 12,638 akigishwamo n’abarimu 657. Amashuri abanza ni 106 yigamo abanyeshuri 85,428 akigishwamo n’abarimu 2,071.
Ni mu gihe amashuri yisumbuye ari 69 yigwamo n’abanyeshuri 21,781 akigishwamo n’abarimu 1,043. Amashuri y’imyuga n’ubumenyingiro ni 15 yigwamo n’abanyeshuri 3,270 akigishamo abarimu 235.


text:
Aba mbere batsinze muri ‘IGITEGO LOTTO’ baravuga ibitangaza byababayeho
Uwitwa Eric Iyamuremye w’imyaka 20, ni umwe mu batangabuhamya muri iyi nkuru ivuga ku ba mbere begukanye sheki z’amafaranga batigeze batunga mu buzima bwabo, bayaheshejwe na tombola yiswe IGITEGO LOTTO, ikorwa buri munsi saa kumi n’imwe (17h00) z’umugoroba.
Iyamuremye utuye mu cyaro cy’i Musya mu Karere ka Ngoma, avuga ko ubuhinzi bw’imboga nk’amashu yajyaga yeza buri mezi atatu, bwamuheshaga inyungu y’amafaranga atarenga ibihumbi 15,000Frw (ahwanye n’umushahara wa 5000Frw ku kwezi).
Yifuzaga ko ubuzima bwe buhinduka, agashakisha aho yakura amahirwe harimo no kwitabira Tombola yiswe ’Inzozi Lotto’, akajya akanda muri Telefone ye *240# akagerageza amahirwe inshuro nyinshi, ariko bikaba iby’ubusa.
Mu cyumweru gishize ku Wagatatu tariki 03 Kanama 2022, na bwo yaribwiye ati "Reka nongere ngerageze ntawamenya", ni ko kugura amatike atatu y’amafaranga 600 mu gace ka Tombola ya ’Inzozi Lotto’ kitwa ’IGITEGO LOTTO’.
Hageze nimugoroba ahagana saa kumi n’imwe ngo yumvise umukozi wa Inzozi Lotto amuhamagaye, amumenyesha ko yatomboye amafaranga arenga ibihumbi 600Frw.
Iyamuremye yakomeje aganiriza Ikinyamakuru KT Press agira ati "Icyo gihe narimo kwahira ubwatsi bw’amatungo yo mu rugo, nsimbukira hejuru nshaka kureka ibyo nari ndimo ariko ndiyumanganya ndakomeza, ndataha mbimenyesha abo mu rugo na bo barabyishimira cyane".
Iyamuremye yaratumiwe aza i Kigali kuzuza ibisabwa na Banki, ndetse no gushaka ibindi byangombwa kugira ngo ahabwe ibihembo bye byabarirwaga mu mafaranga y’u Rwanda 649,352Frw.
Iyamuremye yakomeje agira ati "Ibyo kuyanywera ntabwo birimo, ndagiye nyagure inka yo korora kandi izambeshaho, ariko nta n’ubwo nzongera gusiba habe n’icyumweru kimwe muri Tombola ya Inzozi Lotto."
Undi wahinduriwe ubuzima na "IGITEGO LOTTO" ni Jean Bosco Nizeyimana, wari utunzwe n’ibiraka mu Murenge wa Kagarama w’Akarere ka Kicukiro, ariko akomoka i Gicumbi.
Nizeyimana uvuka mu bana icyenda, ngo yacikije amashuri ageze mu mwaka wa Gatanu ubanza aza i Kigali muri 2018 gushakisha ubuzima, akaba kugeza ubu ngo yahembwaga amafaranga atarenga ibihumbi 10 ku kwezi (abariranyije).
Mu mezi atatu ashize ni bwo ngo yamenye ibijyanye na Tombola ya ’Inzozi Lotto’ abyumviye kuri Radio, yahise yiyandikisha muriyo akomeza kujya agura amatike agakanda imibare atomboza, kugera ubwo tariki 05 Kanama 2022 yatungurwaga n’ibitangaza.
Ati "Icyo gihe nari ntegerereje ahitwa ku Ndege ko hari uwampa ikiraka, ahagana saa ine (10h) nashese udufaranga nari nsigaranye ntugura itike muri Tombola ya IGITEGO LOTTO".
Nizeyimana yakomeje agira ati "Hageze nimugoroba ni bwo numvise bampamagara kuri telefone ko natomboye amafaranga arenga ibihumbi 900, umugore wanjye yahise ava ku Isoko aho yari yagiye aza kureba uko ibyishimo byantwaye."
Nizeyimana wahoraga yibaza uburyo azubaka inzu mu isambu yasigiwe na sekuru aho akomoka i Gicumbi, uwo munsi yari asubijwe bitewe na Tombola ya IGITEGO LOTTO.
Ibijyanye na Tombola ya IGITEGO LOTTO
Abatsinda muri uyu mukino wa IGITEGO Lotto bamenyeshwa ko bazahabwa ibihembo byabo buri munsi kuva ku wa Mbere kugera ku wa Gatandatu (saa kumi n’imwe z’umugoroba), aho baba baguze itike y’amafaranga y’u Rwanda 200 uwo munsi.
Gukina uyu mukino kugira ngo utombore bisaba kujya ku rubuga rwa Inzozi Lotto (website) ari rwo www.inzozilotto.rw ukareba mu mikino ugahitamo IGITEGO LOTTO, ugahitamo imibare 2 gusa indi ine ukayihitirwamo na Inzozi Lotto, kuko kugira ngo umuntu atombore ari ukuba yahisemo imibare 6.
Umuntu ashohora guhitamo imibare ibiri ibanza muri iyo itandatu, ibiri yo hagati cyangwa ibiri iheruka, akaba ari yo akandaho.
Icyo umuntu asabwa ni ukuba afite byibuze amafaranga 200 kuri konti ya Mobile Money cyangwa iya Inzozi Lotto, yaba adafite mudasobwa cyangwa Telefone igezweho agakoresha isanzwe, aho akanda *240# agahitamo umukino wa IGITEGO LOTTO, agakurikiza amabwiriza.
Umuntu utombora muri uyu mukino wa IGITEGO LOTTO ngo ahabwa 47% by’amafaranga yabonetse muri uwo mukino uwo munsi.
Reba ibindi muri iyi video:
Ibitekerezo ( 1 )
Hy nge mbona gufata umuntu umwe bizaca intege beshi muge mufata nka 5 batanu byibuze bayagabane bitaribyo numva beshi batazongera gukina igitego n’a jackpot murène uko mwakongera ibihembo kuko 10,000,000 ntibarikuzitsindira muhereye luminaire 2 kubaha 2000 kuzamura byakurura beshi gukina aho ucika intege murakoze


text:
Isomo rya 1: 1 Timote 6, 13-16
Nkoramutima yanjye, mbigutegekeye imbere y’Imana ibeshaho byose, n’imbere ya Kristu Yezu wabaye umuhamya uhebuje w’Imana imbere ya Ponsiyo Pilato: wite ku rnategeko, ukomeze kuba umuziranenge n’indakemwa, kugeza ku munsi w’ukwigaragaza k’Umwami wacu Yezu Kristu. Koko rero igihe cyagenywe nikigera, azagaragazwa n’Imana Nyir’ihirwe na Mugengabyose umwe rukumbi, Umwami w’abami n’Umutegetsi w’abategetsi, yo yonyine yihariye ukudapfa, igahora ituye mu rumuri rudahangarwa, ntihagire umuntu n’umwe waba yarayibonye cyangwa ngo ashobore kuzayibona bibao. Niharirwe icyubahiro n’ububasha ubuziraherezo ! Amen.
Zaburi ya 99 (100), 1-2, 3, 4, 5
R/ Nimusanganize Uhoraho impundu z’ibyishimo!
Nimusingize Uhoraho bantu b’isi yose,
nimumugaragire mwishimye,
nimumusanganize impundu z’ibyishimo!
Nimwemere ko Uhoraho ari we Mana,
ni we waturemye none turi abe,
turi umuryango we n’ubushyo yiragiriye.
Nimutahe amarembo ye mumushimira,
mwinjirane ibisingizo mu ngombe ze,
mumusingize, murate izina rye.
Kuko Uhoraho ari umugwaneza,
urukundo rwe ruhoraho iteka,
ubudahemuka bwe bugahoraho uko ibhe bigenda bisimburana.
Ivanjili ya Mutagatifu Luka 8, 4-15
Muri icyo gihe, abantu benshi bamaze guterana baturutse mu migi yose bamusanga, Yezu ababwiza uyu mugani ati «Umubibyi yavuye iwe ajya kubiba imbuto ye. Igihe abiba imbuto zimwe zigwa iruhande rw’inzira; barazikandagira, n’inyoni zo mu kirere zirazirya zose. Izindi zigwa mu mabuye ; zimaze kumera ziruma kuko zabuze amazi. N’izindi zigwa mu mahwa; amahwa arakura arazipfukirana. Izindi zigwa mu butaka bwiza ; ziramera zera imbuto karijana. » Amaze kuvuga atyo atera hejuru ati « Ufite amatwi yo kumva niyumve !» Abigishwa be bamubaza icyo uwo mugani ushaka kuvuga. Arabasubiza ati «Mwebweno mwahawe kumenya amabanga y’Ingoma y’Imana ; naho abandi bakabwirwa mu migani ‘kugira ngo barebe boye kubona, bumve boye gusobanukirwa.’ Dore rero icyo uwo mugani uvuga: imbuto ibibwa ni ijambo ry’Imana. Abameze nk’imbuto zaguye iruhande rw’inzira ni abumva iryo jambo, hanyuma Sekibi akaza akarikura mu mutima wabo, agira , ngo batemera bagakira. Abameze nk’imbuto zaguye mu mabuye, ni abumva iryo jambo bakaryakirana ibyishimo, nyamara ntiribacengeremo ngo ribashingemo imizi. Ni abemera by’akanya gato; ibishuko byaza bagahita bacika intege. Abameze nk’imbuto zaguye mu mahwa ni abumva ijambo, ariko imihihibikano n’ubukungu n’amaraha y’isi bikabapfukirana, bikababuza kwera imbuto. Abameze nk’imbuto zaguye mu butaka bwiza ni abumva ijambo, bakaryakirana umutima ukeye kandi mwiza, maze bakera imbuto nziza babikesha ubudacogora bwabo.»


text: 1 Ku munsi wa mbere w’ukwezi kwa kabiri, mu mwaka wa kabiri Abisirayeli bavuye mu gihugu cya Egiputa,+ Yehova avugana na Mose mu butayu bwa Sinayi,+ ari mu ihema ry’ibonaniro,+ aramubwira ati2 “mubarure+ abagize iteraniro ry’Abisirayeli bose, mukurikije imiryango yabo n’amazu ya ba sekuruza, mukore urutonde rw’amazina y’abagabo bose umwe umwe,3 bafite kuva ku myaka makumyabiri kujyana hejuru,+ umuntu wese ushobora kujya ku rugamba muri Isirayeli.+ Wowe na Aroni mubabarure mukurikije imitwe barimo.4 “Muzashake abandi bagabo bo kubafasha; buri muryango uzabe uhagarariwe n’umuntu umwe, kandi azabe ari umutware w’inzu ya ba sekuruza.+5 Aya ni yo mazina y’abazafatanya namwe: uwo mu muryango wa Rubeni+ ni Elisuri+ mwene Shedewuri;6 uwo mu muryango wa Simeyoni+ ni Shelumiyeli+ mwene Surishadayi;7 uwo mu muryango wa Yuda+ ni Nahashoni+ mwene Aminadabu;8 uwo mu muryango wa Isakari+ ni Netaneli+ mwene Suwari;9 uwo mu muryango wa Zabuloni+ ni Eliyabu+ mwene Heloni.10 Mu bahungu ba Yozefu:+ uwo mu muryango wa Efurayimu+ ni Elishama mwene Amihudi; uwo mu muryango wa Manase+ ni Gamaliyeli mwene Pedasuri;11 uwo mu muryango wa Benyamini+ ni Abidani+ mwene Gideyoni;12 uwo mu muryango wa Dani+ ni Ahiyezeri+ mwene Amishadayi;13 uwo mu muryango wa Asheri+ ni Pagiyeli+ mwene Okirani;14 uwo mu muryango wa Gadi+ ni Eliyasafu+ mwene Deweli;+15 uwo mu muryango wa Nafutali+ ni Ahira+ mwene Enani.16 Abo ni bo bahamagawe mu bagize iteraniro, bakaba ari abatware+ b’imiryango ya ba sekuruza. Ni abatware b’ibihumbi by’Abisirayeli.”+17 Nuko Mose na Aroni bajyana abo bagabo bavuzwe amazina.18 Ku munsi wa mbere w’ukwezi kwa kabiri bakoranya iteraniro ryose ry’Abisirayeli, kugira ngo abantu bandikishe ibisekuru+ byabo hakurikijwe imiryango yabo n’amazu ya ba sekuruza, maze bakore urutonde rw’amazina yabo umwe umwe, kuva ku bafite imyaka makumyabiri kujyana hejuru,+19 nk’uko Yehova yari yabitegetse Mose. Nuko atangira kubabarurira+ mu butayu bwa Sinayi.20 Muri bene Rubeni imfura ya Isirayeli,+ babaruye ibisekuru byabo hakurikijwe imiryango yabo n’amazu ya ba sekuruza, babarura amazina y’abagabo bose umwe umwe, bafite kuva ku myaka makumyabiri kujyana hejuru, abashobora kujya ku rugamba bose.21 Ababaruwe bose mu muryango wa Rubeni bari ibihumbi mirongo ine na bitandatu na magana atanu.+22 Muri bene Simeyoni,+ babaruye ibisekuru byabo hakurikijwe imiryango yabo n’amazu ya ba sekuruza, babarura amazina y’abagabo bose umwe umwe, bafite kuva ku myaka makumyabiri kujyana hejuru, abashobora kujya ku rugamba bose.23 Ababaruwe bose mu muryango wa Simeyoni bari ibihumbi mirongo itanu n’icyenda na magana atatu.+24 Muri bene Gadi,+ babaruye ibisekuru byabo hakurikijwe imiryango yabo n’amazu ya ba sekuruza, babarura amazina y’abagabo bafite kuva ku myaka makumyabiri kujyana hejuru, abashobora kujya ku rugamba bose.25 Ababaruwe bose mu muryango wa Gadi+ bari ibihumbi mirongo ine na bitanu na magana atandatu na mirongo itanu.+26 Muri bene Yuda,+ babaruye ibisekuru byabo hakurikijwe imiryango yabo n’amazu ya ba sekuruza, babarura amazina y’abagabo bafite kuva ku myaka makumyabiri kujyana hejuru, abashobora kujya ku rugamba bose.27 Ababaruwe bose mu muryango wa Yuda bari ibihumbi mirongo irindwi na bine na magana atandatu.+28 Muri bene Isakari,+ babaruye ibisekuru byabo hakurikijwe imiryango yabo n’amazu ya ba sekuruza, babarura amazina y’abagabo bafite kuva ku myaka makumyabiri kujyana hejuru, abashobora kujya ku rugamba bose.29 Ababaruwe bose mu muryango wa Isakari bari ibihumbi mirongo itanu na bine na magana ane.+30 Muri bene Zabuloni,+ babaruye ibisekuru byabo hakurikijwe imiryango yabo n’amazu ya ba sekuruza, babarura amazina y’abagabo bafite kuva ku myaka makumyabiri kujyana hejuru, abashobora kujya ku rugamba bose.31 Ababaruwe bose mu muryango wa Zabuloni bari ibihumbi mirongo itanu na birindwi na magana ane.+32 Muri bene Yozefu, mu muryango wa Efurayimu,+ babaruye ibisekuru byabo hakurikijwe imiryango yabo n’amazu ya ba sekuruza, babarura amazina y’abagabo bafite kuva ku myaka makumyabiri kujyana hejuru, abashobora kujya ku rugamba bose.33 Ababaruwe bose mu muryango wa Efurayimu+ bari ibihumbi mirongo ine na magana atanu.+34 Muri bene Manase,+ babaruye ibisekuru byabo hakurikijwe imiryango yabo n’amazu ya ba sekuruza, babarura amazina y’abagabo bafite kuva ku myaka makumyabiri kujyana hejuru, abashobora kujya ku rugamba bose.35 Ababaruwe bose mu muryango wa Manase bari ibihumbi mirongo itatu na bibiri na magana abiri.+36 Muri bene Benyamini,+ babaruye ibisekuru byabo hakurikijwe imiryango yabo n’amazu ya ba sekuruza, babarura amazina y’abagabo bafite kuva ku myaka makumyabiri kujyana hejuru, abashobora kujya ku rugamba bose.37 Ababaruwe bose mu muryango wa Benyamini bari ibihumbi mirongo itatu na bitanu na magana ane.+38 Muri bene Dani,+ babaruye ibisekuru byabo hakurikijwe imiryango yabo n’amazu ya ba sekuruza, babarura amazina y’abagabo bafite kuva ku myaka makumyabiri kujyana hejuru, abashobora kujya ku rugamba bose.39 Ababaruwe bose mu muryango wa Dani bari ibihumbi mirongo itandatu na bibiri na magana arindwi.+40 Muri bene Asheri,+ babaruye ibisekuru byabo hakurikijwe imiryango yabo n’amazu ya ba sekuruza, babarura amazina y’abagabo bafite kuva ku myaka makumyabiri kujyana hejuru, abashobora kujya ku rugamba bose.41 Ababaruwe bose mu muryango wa Asheri bari ibihumbi mirongo ine na kimwe na magana atanu.+42 Muri bene Nafutali,+ babaruye ibisekuru byabo hakurikijwe imiryango yabo n’amazu ya ba sekuruza, babarura amazina y’abagabo bafite kuva ku myaka makumyabiri kujyana hejuru, abashobora kujya ku rugamba bose.43 Ababaruwe bose mu muryango wa Nafutali bari ibihumbi mirongo itanu na bitatu na magana ane.+44 Abo ni bo babaruwe, abo Mose yabaruye afatanyije na Aroni n’abatware b’Abisirayeli uko ari cumi na babiri. Buri wese muri bo yari ahagarariye inzu ya ba sekuruza.45 Abantu bose bo mu Bisirayeli barabaruwe hakurikijwe amazu ya ba sekuruza, habarurwa abafite kuva ku myaka makumyabiri kujyana hejuru, abashobora kujya ku rugamba bose.46 Ababaruwe bose bari ibihumbi magana atandatu na bitatu na magana atanu na mirongo itanu.+47 Icyakora Abalewi+ bo, nk’uko imiryango ya ba sekuruza iri, ntibabaruranywe n’abandi.+48 Nuko Yehova abwira Mose ati49 “umuryango wa Lewi ni wo wonyine utagomba kubarura; ntuzababare mu bandi Bisirayeli.+50 Wowe ubwawe uzashinge Abalewi imirimo ijyanye n’ihema ry’Igihamya+ n’ibikoresho byaryo byose n’ibintu byose bifitanye isano na ryo.+ Ni bo bazajya baheka ihema n’ibikoresho byaryo byose,+ kandi ni bo bazajya bakora imirimo+ yo mu ihema; bazajye bakambika barikikije.+51 Igihe cyo kwimura ihema nikigera, Abalewi ni bo bazajya barishingura;+ kandi igihe cyo kurishinga nikigera, Abalewi ni bo bazajya barishinga. Umuntu wese utari Umulewi uzaryegera azicwe.+52 “Buri wese mu Bisirayeli ajye akambika mu mwanya agomba gukambikamo, akambike mu itsinda abarirwamo ry’imiryango itatu,+ uko imitwe yabo iri.53 Abalewi bajye bakambika bakikije ihema ry’Igihamya, kugira ngo Imana itarakarira+ iteraniro ry’Abisirayeli; Abalewi bazakomeze gukora imirimo ifitanye isano n’ihema ry’Igihamya.”+54 Abisirayeli bakora ibyo Yehova yategetse Mose byose. Uko yabimutegetse ni ko babikoze.+


text:
Muri Amerika, abakunze gufungwa, kwicwa no guhera mu magereza ni abafite inkomoko muri Afurika cyangwa uruhu rwirabura. Ibi byabaye kuri aba basore babiri badahuje se( demi-frères)kandi bisanganiwe n’ibibazo byo mu mutwe(handicap mental),biteye agahinda.
Henry Lee McCollum na Leon Brown bamaze imyaka 31 muri gereza bazira icyaha batemera na gato. Nyuma abacamaza baje kubagira abere bigaragaye ko habayeho kwibeshya(erreur judiciaire). Ni yo mpamvu bagenewe miliyoni 75 z’impozamarira hakiyongeraho izindi 9 z’indishyi yo kujuragizwa mu nkiko.
Baziraga icyaha cy’undi
Ubwo bafungwaga muri 1983, bari bafite imyaka 19 na 15. Baregwaga gusambanya ku ngufu(viol)no kwica umwana w’umukobwa w’imyaka 11 witwaga Sabrina Buie, wabarizwaga mu gace k’icyaro ka Red Springs, muri Leta ya Caroline y’Amajyaruguru(Caroline du Nord).
Kuko uwabashinjaga atigeze agaragaza amazina ye(dénonciation anonyme), uriya musore mukuru yabanje kwerekana ko ibyo aregwa ntacyo abiziho ariko abagenzacyaha(enqueteurs)bamumaranye amasaha atanu yose nta mwunganizi(avocat)bageraho barabimwemeza ndetse ashinja na murumuna we.
Uyu Brown utari uzi gusoma(illettré)yarabyemeye abiteraho n’igikumwe!Kubera uko kwiyemerera icyaha(aveu) bakatiwe igifungo cyo kwicwa(peine capitale)cyaje guhindurwamo icya burundu ku mutoya, kubera ko yasinyiye ibyo atari yasomye.
Bakijijwe n’umuti w’itabi!
Burya koko ngo « Imana ihoora ihoze ». Umurambo w’uwo mwana bageretsweho wari waratoraguwe nta kenda na gato(nu), mu murima wuzuyemo ibicupa by’inzoga(cannettes de bières)n’ibisigazwa by’imiti y’itabi(mégots de cigarettes). Muri 2004 ni bwo ibizamini bya ADN byagaragaje uwakoze ayo mahano.
Nyuma yo gupima ibisigazwa by’itabi(mégots)byatoraguwe hafi y’umurambo wa Sabrina, basanze uwamwishe ari umugabo wari utuye hafi y’uwo murima kandi wari ufungiye na none icyaha nk’icyo yakoreye undi mukobwa w’imyaka 18 na we yishe by’agashinyaguro.
Gereza yababereye ishuri
Muri iyo myaka yose, aba bavandimwe ntibahwemye kugaragaza ko barengana. Nyamara na nyuma y’uko ADN ibyemeje, bategereje indi myaka irnenga 10 kugira ngo babone ubutabera kuko izo ndishyi zabonetse tariki ya 14 Gicurasi 2021!
Ese ibi biba muri Amerika nta handi byaba? Ese guhabwa amafranga nk’aya ni ibyo kwishimirwa nk’ikimenyetso cy’uko Ubucamanza bwikosoye nk’uko ubunganira mu mategeko, Me Des Hogan, abivuga?
Gusa nyine biragaragara ko Gereza yababereye ishuri. Bakomeje kurwana ku burenganzira bwabo mpaka batsinze. Hanze aha se bizabahira?Ese iriya mpozamarira izabamara agahinda kose mu gihe uwabafungishije ku maherere atagaragaye ngo abasabe imbabazi?
Sources: http://www.lapresse.ca
By P.Protogène BUTERA


text:
Rwamagana : Guhuza ubutaka bagahinga igihingwa kimwe bizabongerera umusaruro
Bamwe mu bahinzi bahinga mu gishanga cya Nyagasambu mu Murenge wa Fumbwe bakanguriwe guhinga igihingwa kimwe cy’ibigori. Ni mu gikorwa cyo gutangiza igihembwe cy’ihinga “A”2022, cyateguwe n’Akarere ka Rwamagana.
Kayumba Anastase utuye mu mudugudu wa Rambura, akagari ka Nyagasambu, umurenge wa Fumbwe ni umuhinzi, yavuze ko bungutse ubumenyi mu guhinga kijyambere kuko ubwo bari bafite butari buhagije.
”Tugiye kubahiriza inama tugiriwe zirimo gukurikiza ibipimo tweretswe, dukoresha amafumbire, imbuto y’indobanure kandi ubutaka bwacu bwose tuzabuhinga, tuzabone umusaruro utubutse”.
Mukagakuba Odette, wo mu mudugudu wa Rugarama, Akagari ka Nyakagunga, Umurenge wa Fumbwe nawe ni umuhinzi. Yagize ati ” Mbere twahingaga mu kajagari duhinga imyaka yose; ibishyimbo, ibijumba, tugahugikamo n’imyumbati ukabona ntitwejeje nkuko twakeza duhinze ku murongo”.
Mukagakuba yongeyeho ko ubwo batangiye guhinga ku murongo, banubahiriza inama bagiriwe n’abashinzwe iby’ubuhinzi ko ari ntakabuza bazeza neza umusaruro ukaziyongera.
Ushinzwe ubuhinzi mu Karere ka Rwamagana, Ukizuru Innocent yavuze ko muri iki gihembwe cy’ihinga cya 22 A, ashishikariza abahinzi guhuza ubutaka kuko bituma umusaruro uhurizwa hamwe no kubona isoko bikoroha. Yanakanguriye abahinzi guhingira igihe, bakoresha inyongeramusaruro zirimo ifumbire y’imborera, imvaruganda n’imbuto nziza z’indobanure.
Yakomeje asaba abahinzi guhinga bakurikije tekinike abashinzwe ubuhinzi bagenda babigisha umunsi ku munsi. Avuga ko utahinga ibihingwa 5 cyangwa 6 ngo uzabashe kubifata neza kuko ibyo igihingwa kimwe gikenera ataribyo ikindi gikenera.
Ubutaka bwatangirijweho igihembwe cy’ihinga buherereye aho bita Nyagasambu, bungana na hegitari 11.


text:
Xinzhao, nkumuhinguzi muri Shenzhen, yibanze kubushakashatsi no guteza imbere ibicuruzwa bigezweho bishingiye kuri LED, twashizeho icyuma gishushanya LED, LED ivura amatara, agasanduku ka sitidiyo ya LED hamwe nicyapa cya LED.etc.Tufite uruganda ruteranya, ububiko bwibicuruzwa. , kubumba uruganda ninganda zo gutera inshinge.Mubusanzwe, igicuruzwa kimwe gishobora gusohoka gifite igitekerezo cyoroshye cyo gushushanya ibicuruzwa byarangiye, Muri rusange, dutanga serivisi imwe kubakiriya bacu.
Xinzhao, yatangiye ubucuruzi hamwe nabantu babiri gusa mugace ka kure cyane munsi yicyumba hamwe nigisenge cyicyuma gitatanye, kugeza ibicuruzwa kubakiriya hafi ya saa sita zijoro burimunsi kumara umwaka umwe kugeza bibaye byiza, bikozwe nintoki buri gicuruzwa, kugenzura ireme kuva mu ntangiriro.
Shenzhen Xinzhao Photoelectric Technology Co., Ltd. (XZ mu magambo ahinnye) ni icyifuzo gikomeye cyo guteza imbere ibicuruzwa rimwe, dufite uruganda rukora imashini, uruganda rutera inshinge, hamwe n'imirongo myinshi yo guteranya, ifite ubuso bwa metero kare 6000.dufite itsinda ryibishushanyo mbonera hamwe nubuhanga bwa tekiniki, OEM / ODM ninyungu zacu zikomeye.
Amateka yacu
Xinzhao, yatangiye ubucuruzi hamwe nabantu babiri gusa mugace ka kure cyane munsi yicyumba hamwe nigisenge cyicyuma gitatanye, kugeza ibicuruzwa kubakiriya hafi ya saa sita zijoro burimunsi kumara umwaka umwe kugeza bibaye byiza, bikozwe nintoki buri gicuruzwa, kugenzura ireme kuva mu ntangiriro.Nyuma yibibazo byimyaka 2 twanyuzemo, isosiyete igendera kumuvuduko mwinshi, urumuri rwa LED ruza ibicuruzwa bishyushye mubyiciro byacu.Isosiyete yatangiriye mu bubiko buto cyane ifite abantu 3 gusa (uwashinze hamwe nuwashinze imishinga) kugeza ubu uruganda rusaga 5800sqm rufite abakozi barenga 120.


text:
Isomo rya 1: Igitabo cy’umuhanuzi Izayi 22,19-23
Ngiye kukwirukana ku murimo wawe,
nkunyage umwanya wawe.
Uwo munsi kandi, nzahamagara Eliyakimu,
mwene Hilikiyahu, umugaragu wanjye,
nzamwambike ikanzu yawe, mukenyeze umukandara wawe,
mugabire ubutware bwawe,
azabere umubyeyi abatuye Yeruzalemu n’abo mu nzu ya Yuda.
Nzashyira ku ntugu ze urufunguzo rw’inzu ya Dawudi,
nakingura, he kugira ushobora gukinga,
nakinga, he kugira ukingura.
Nzamushyigikira akomere nk’inkingi ishinze ahantu hakomeye,
azabe intebe y’ikuzo ry’inzu ya se.
Zaburi ya 137(138), 1-2a, 2bc-3, 6a.8
Uhoraho, ndakogeza n’umutima wanjye wose,
ndakuririmbira imbere y’ab’ijuru bose.
Mpfukamye nerekeye Ingoro yawe ntagatifu,
maze nkogeza izina ryawe,
kubera impuhwe zawe n’ubudahemuka bwawe,
kuko warangije amasezerano yawe,
bigatuma ubwamamare bwawe burushaho kugaragara.
Umunsi nagutakiye, waranyumvise,
maze urampumuriza, unyongerera imbaraga.
N’ubwo Uhoraho akomeye bwose,
Uhoraho azankorera byose!
Uhoraho, impuhwe zawe zihoraho ubuziraherezo,
ntuzatererane uwo waremesheje ibiganza byawe!
Isomo rya 2: Isomo ryo mu ibaruwa Pawulo intumwa yandikiye Abanyaroma 11,33-36
Mbega ukuntu ubukungu n’ubuhanga n’ubwenge by’Imana birengeje urugero! Mbega ukuntu imigambi yayo ari inshoberabantu, n’inzira zayo zikaba urujijo! «Koko rero, ni nde wamenye igitekerezo cya Nyagasani, cyangwa ni nde wamubereye umujyanama, cyangwa se wabanje kugira icyo amuha ngo azagombe kumwitura?» Ko byose bikomoka kuri We bikabeshwaho na We, bikaberaho We. Nahabwe ikuzo iteka ryose! Amen.


text:
Isomo ryo mu gitabo cy’Ibyakozwe n’Intumwa 12,24-25;13,1-5
Nyamara ijambo ry’Imana rirushaho gukura no kwamamara. Naho Barinaba na Sawuli barangije umurimo wabo i Yeruzalemu, bagarukana na Yohani bitaga Mariko. Muri Kiliziya y’i Antiyokiya hari abahanuzi n’abigisha, ari bo Barinaba, Simewoni bitaga «Umwirabura» na Lusiyusi w’i Sireni, Manaheni wari warareranywe n’umwami Herodi, na Sawuli. Igihe bari bateraniye gusenga kandi basibye kurya, Roho Mutagatifu arababwira ati «Barinaba na Sawuli nimubashyire ukwabo, bajye gukora umurimo nabahamagariye.» Nuko bamaze gusiba kurya no kwambaza, babaramburiraho ibiganza, barabohereza. Ubwo Barinaba na Sawuli batumwe na Roho Mutagatifu, bamanukira i Selewukiya, aho bafatiye ubwato berekeza mu kirwa cya Shipure. Bageze i Salamina, bamamaza ijambo ry’Imana mu masengero y’Abayahudi. Ubwo bari kumwe na Yohani, umufasha wabo.
Zaburi ya 66 (67),2-3, 5, 7-8
R/ Mana yacu, imiryango yose nigusingize !
Imana nitubabarire maze iduhe umugisha,
itwereke uruhanga rwayo rubengerana,
kugira ngo ku isi bazamenye ko ari wowe ugenga,
n’amahanga yose amenye ko ari wowe ukiza.
Amoko yose niyishime, aririmbe,
kuko utegekana ubutabera ibihugu byose,
ukagenga amahanga yose y’ isi.
Mana yacu, imiryango yose nigusingize,
imiryango yose nigusingirize icyarimwe !
Imana niduhe umugisha,
Kandi niyubahwe n’isi yose aho iva ikagera.


text:
Dushyigikire abana b’abakobwa mu kwiga no gukora ibijyanye na siyanse
Umunsi mpuzamahanga w’abagore n’abakobwa bakora ibijyanye na siyanse n’ubumenyingiro wizihizwa tariki 11 Gashyantare buri mwaka, ni umwanya mwiza wo gusuzuma imbogamizi zihari, mu guha ubushobozi abagore n’abakobwa kwinjira mu mirimo ijyanye na siyanse n’ubumenyingiro - aho abatuye isi bose bibona, kuko ariho hazana impinduka zizagenga imibereho myiza ya buri wese mu gihe kizaza.
Ntabwo ari ibanga ko siyanse ari intangiriro z’impinduka n’udushya twagiye duhindura byinshi mu byari bibangamiye iterambere n’imibereho myiza ya sosiyete kuva no mu bihe byahise. Hagati y’ubushyuhe bukabije bw’isi, ubwiyongere bw’abaturage n’imicungire mibi y’umutungo, ubumenyi bukomeye muri siyansi nibwo bwonyine bushobora kuyobora imibereho yacu n’ amajyambere arambye.
Intego n’imigambi y’umuryango Imbuto Foundation bigendera mu cyerekezo cya Guverinoma y’ u Rwanda, hagamijwe guharanira iterambere rirambye, no kuzana impinduka nziza mu mibereho y’Abanyarwanda. Niyo mpamvu, Umuryango Imbuto wihutiye, kuva washingwa, gushyiraho uburyo bwo gushyigikira no guha amahirwe abakobwa bacu kuko nabo bafite ubushobozi nk’ubwa basaza babo.
Tukabashishikariza kandi gutinyuka kwiga no gukora mu nganda zizamura ubukungu bw’u Rwanda, ari nabyo bizadufasha guhindura u Rwanda dufite uyu munsi tukaruhindura u Rwanda Twifuza - ari nawo murage w’abazadukomokaho.
Hari icyizere, ko inganda z’ubumenyi bwa siyanse n’ikoranabuhanga zo mu bihugu bikiri mu nzira y’amajyambere zigeze ku rwego rushimishije. N’ubwo bimeze bityo, hari byinshi bigomba gukorwa muri siyanse kuko hakiri ibongamizi zikomeye ku bijyanye n’ uburinganire. Hari byinshi byo kwishimira mu bijyanye n’urwego rw’imiyoborere, guha umwanya abagore mu nzego zitandukanye z’ubuyobozi, kwigenga ku mutungo n’ibindi, ariko rero inzira iracyari ndende mu nzego z’abikorera.
Imbogamizi zishingiye ku mitekerereze nko kuba sosiyete idasobanukiwe akamaro ko kuba umwana w’umukobwa yajya mu ishuri kandi agatsinda neza, inda ziterwa abangavu n’izindi ngaruka zikomoka ku ihohoterwa rishingiye ku gitsina bishobora kubangamira imyigire y’umwana w’umukobwa ndetse bikanamukurikirana mu buzima bwe bwose.
Niyo mpamvu ibikorwa bya Imbuto Foundation byose bigendera kuri gahunda zikomatanyije aho twita ku buzima n’imibereho y’umuntu, kugira ngo umwana w’umukobwa ntazitirwe n’ibibazo byaba ibya sosiyete cyangwa umuryango wa hafi bishobora kumubuza kwiga neza atekanye no gutsinda neza.
Kugira ngo icyuho cy’ubusumbane bushingiye ku gitsina byakomeje kugaragara kuva mu kera gikurweho, ni ngombwa ko ubuyobozi bwacu, abarwanashyaka batandukanye, abafite ibitekerezo bizana impinduka bareba kure , abanyemali n’imiryango itari iya Leta babigiramo uruhare.
Ni inshingano zacu gushyiraho gahunda zijyanye n’uburezi, zifite gahunda yihariye yo kongerera ubushobozi abagore n’abakobwa, kenshi bibagirana cyangwa ntibahabwe amahirwe angana n’aya basaza babo kuko gahunda nyinshi ziba zarashyiriweho abana b’abahungu. Aha niho hakomotse gahunda ya Imbuto Foundation y’ubukangurambaga bwo guteza imbere uburezi bw’umwana w’umukobwa , ifite mu ntego gushyigikira abanyeshuri b’abakobwa bakajya mu ishuri, bakiga ibyiciro byose bakabisoza kandi batsinda neza.
Mu bikorwa tugira muri ubu bukangurambaga harimo gahunda yo guhemba abana b’abakobwa kuva muri 2005, aho duhemba abanyeshuri batsinze neza ku rwego rw’Umurenge, Akarere n’Intara bitewe n’icyiciro cy’amashuri bagezemo, bigakorwa hashingiwe ku mitsindire yabo mu bizamini bisoza buri cyiciro cy’amashuri. Indangagaciro z’umuryango Imbuto Foundation zigamije kugaragaza ko gutsinda neza mu masomo bikwiye guhabwa agaciro, umwana w’umukobwa akumva ko ashyigikiwe mu masomo kuko ashoboye.
Mu gikorwa cyo guhemba aba bana b’abakobwa batsinze neza, twasanze ari ngombwa ko abiga ibijyanye na siyanse n’ubumenyingiro bakwiriye kwitabwaho kurushaho.
Ni muri urwo rwego Umuryango Imbuto Foundation utanga ibihembo birimo n’amahugurwa ajyanye na siyanse, ikoranabuhanga n’ubumenyingiro nk’uburyo bwo kurushaho gutinyura abakobwa kwiga no gukora ibijyanye na siyanse, ibi bikaba birimo n’amahirwe arushaho kwiyongera yo kubona za buruse mu mashuri ya za kaminuza. Kugeza ubu, abana b’abakobwa bagera kuri 5474 nibo bamaze guhabwa ishimwe ry’uko batsinze neza ibizami bisoza amashuri.
Indi gahunda ishyirwa mu bikorwa ku bufatanye bwa Minisiteri y’Urubyiruko n’Umuco, UNFPA, KOICA na Imbuto Foundation igamije guteza imbere urubyiruko rurimo n’abakobwa, mu bijyanye na siyanse n’ubumenyingiro, ni gahunda y’amarushanwa ya iAccelerator. Kugeza ubu, iyi gahunda imaze guhemba imishinga 11 yahize indi igizwe n’amatsinda y’abantu 26 arimo abakobwa 12 n’abahungu 14.
Buri mushinga utsinze uhabwa igihembo kirimo n’amafaranga ibihumbi icumi by’amadolari y’Amerika ($10,000) yifashishwa nk’igishoro mu gutangiza imishinga yabo igamije gutanga ibisubizo ku bibazo bijyanye n’ubuzima bw’imyororokere n’ubuzima bwo mu mutwe bifashishije ikoranabuhanga no guhanga udushya.
Kwihutisha iterambere ry’imishinga izana impinduka n’ibisubizo ku bibazo by’imibereho y’abaturage ni ingenzi cyane.
Umuryango w’Abibumbye (UN) watangaje ko igipimo kigaragaza uko buri muturage abasha kubona amazi meza kigomba kuba kimaze kwikuba nibura kane muri 2030 kugira ngo twirinde ikibazo gikomeye cy’uko abagera kuri za miliyari z’abaturage bashobora kuzaba batagerwaho n’amazi meza muri icyo gihe.
N’ubwo gutekereza kuri ibi n’ingaruka byagira ku mibereho y’abantu bisa n’ibiremereye cyane ni ngombwa ko tugerageza kubishakira umuti hakiri kare, tugatangira gushyigikira abana b’abakobwa hamwe n’abahungu mu bijyanye na siyanse no kububakira ubushobozi ku buryo babasha guhanga udushya no gushyiraho ingamba zizadufasha gukwirakwiza no gukoresha neza ibituruka ku mutungo kamere, ukagerwaho na bose, cyane cyane abatishoboye.
Umunsi mpuzamahanga w’abagore n’abakobwa bakora ibijyanye na siyanse n’ubumenyingiro ukwiye kutwibutsa ko ari ngombwa kubaka ubushobozi bw’abagize umuryango bose, niba dushaka koko kubaka ejo heza hatubereye twese.
Intego y’umuryango Imbuto Foundation yo guharanira ko abakobwa batinyuka bakumva ko bashoboye bitangirira ku ntambwe imwe ntoya igira iti: Gusobanukirwa ko abagore n’abakobwa bakwiye guhabwa umwanya n’amahirwe angana n’aya bagenzi babo b’igitsina gabo bidakwiye kuba amahitamo, cyangwa se gufatwa nk’aho bagiriwe impuhwe - ahubwo ni ingezi.
Kuri uyu munsi twizihiza abagore n’abakobwa bakora ibijyanye na siyanse, turasaba buri wese gufata umwanya wo gutekereza ku ruhare rwe n’icyo yakora mu kurwanya icyatuma ihame ry’uburinganire ritubahirizwa, no gutekereza ku nzitizi zibangamira abana b’abakobwa mu kubona amahirwe mu masomo n’imirimo ijyanye na siyanse
Buri ntambwe yose iterwa mu kurwanya ubusumbane ni ingenzi, haba mu bukangurambaga kugeza ku bujyanama no kuzamura imitekereze y’ abana b’abakobwa, ibi byose bishobora kuzana impinduka ikomeye ku buzima bwabo.
Niba wifuza kumenya byinshi kuri gahunda za Imbuto Foundation zijyanye n’iterambere no kubaka ubushobozi bw’abagore n’abakobwa, dusure ku rubuga rwa Imbuto Foundation.


text:
Gisagara:Ruswa muri girinka iravuza ubuhuha, ikiguzi cy’uhabwa inka giterwa n’uko umuyobozi yaramutse
Bamwe mu baturage bo mu karere ka Gisagara ,baravuga ko gahunda ya girinka itakiri iyo kugoboka abatifite, ahubwo ubu yahindutse inzira yo kwaka ruswa kw’abayobozi bo mu midugudu no mu tugari twabo.Kuri ubu ngo uhabwa inka ya girinka bimusaba gutanga ikiguzi runaka mu mafaranga bitewe n’uko umuyobozi yaramutse.
Abaturage bo mu karere ka gisaga cyane abari mu kiciro cyambere n’icyakabiri cy’ubudehe arinabo bemerewe inka ya girinka kugirango bazamure imibereho yabo, bibaza niba inzego zabo zibanze zigamije kubafasha cyangwa kubicisha inzara?Aba bavuga ko bishimiye gahunda ya girinka ubwo yatangiraga, kuko bari bizeye ko izatuma bahangana n’ubuzima bugoye barimo.
Kuri ubu ngo iki kizere cyaje kuraza amasinde kuko muri aba ntanumwe urahabwa inka yo kumugoboka, kuko bakwa amafaranga kuva ku bihumbi bitanu(5000frw) kuzamura nyamara kuyabona nabyo bias n’ibid
Umwe mu baturage yagize ati“Kubera ko nta mafaranga aba ahari yo kugira ngo dutangeho ruswa,bityo inka zigasubirayo.Ubu waratowe ariko wagera ku murenge ugasanga byahindutse”.
Undi nawe ati”Kubera ko nta bihumbi bitanu uba wakozemo ngo uhe gitifu,kubera ko nta bihumbi bibiri wakozemo ngo uhe mudugudu ntayo baguha(inka).
Nka njye ubwangenihereyeho, bigeze kuntora mu mudugudu abaturage baranyemeza kubera ubucyene bambonana bati ukwiriye inka.Uwari goronome ndetse na gitifu bati yatanze iki?Ngo ubwo nib anta kintu yatanze turamusimbuza undi ubwo bahise bansimbuza undi mudamu (umugore) abahaye ibihumbi bitanu bari bakoze umuganda”.
Aba baturage bakomeza bemeza ko iyo iyo ruswa itabonetse baheruka batorwa n’abaturage ndetse bakaniyandikisha ngo bazahabwe inka ariko bikarangira bayihaye undi utaranatowe n’abaturage.
Gerome Rutaburingonga umuyobozi w’akarere ka Gisagira havugwa iki kibazo,asobanura ko babihemu bataracika burundu.
Rutaburingonga ati“Ikiziriko ni ubujura.Abajura nti barashira kuburyo twavuga no turatekanye.Icyo dukora ni iki? Twe duhana amakuru uwo tubimenyeho kugira ngo duhane wa muntu ubikoze dutange n’amasomo ku bandi.
Ubwo cyamenyekanye(ikibazo) kiracyemuka”.
Umuyobozi w’akarere avuga ko bamwe mu bayobozi bafashwe bijanditse muri iyi ngeso bahagarikwa bakabiryozwa kuko ngo hari abagitifu batatu b’utugari bahagaritswe kubera iki kibazo ndetse ko hari n’umuyobozi w’umurenge ubwo twataraga iyi nkuru bateganyaga guhagarika.
Si muri Gisagara gusa hakunze kumvikana ,amakosa yo kunama kubatishoboye kwa bamwe mu bayobozi bo mu tugari n’imidugudu bashakira inyungu yumurengera kubatishoboye bagombaga gufasha ,ari nabyo bituma utabashije kugira icyo atanga nkikiguzi nta mpinduka z’imibereho myiza ageraho . ibi nibyo bituma abaturage basaba inzego zibakuriye kujya barushaho kumanuka bakumva imiterere yibi bibazo biba byarababanye urusobe .
Ubusanzwe umuturage wemerewe korozwa muri gahunda ya girinka ,agomba kuba akennye abarizwa mu cyiciro cya mbere cg icya kabiri cy’ubudehe . ukaba kandi ntayindi nka umuryango ufite ,kugira ubwatsi cg gushobora kububona ,kuba warubatse ikiraro ndetse akaba ari inyangamugayo. Gutoranya ugenewe inka bikaba bikorerwa mu nteko y’abaturage bigakorerwa inyandiko.
Ishimwe Honore/MUHABURA.RW


text:
Hari hashize amezi agera kuri atandatu itorero intayoberana ritaramiye abakunzi b’imbyino gakondo mu gitaramo cyanyuze benshi. Kuri ubu nabwo iri torero ryongeye gutegura ikindi gitaramo ariko cyo kizibanda cyane ku bana.
Iki gitaramo kiswe Urizihiye Rwanda ni igitaramo kizibanda cyane ku mbyino nyarwanda ndetse n’imikino itandukanye yibanda ku muco nyarwanda. Uretse abakuru kandi basanzwe bataramira abakunzi b’imbyino gakondo abazakitabira bazihera amaso abana bakiri bato b’iri torero nabo bakaraga umubyimba nka bakuru babo.
Ni igitaramo kandi gifite intego zo gukundisha abana umuco nyarwanda ndetse kinagamije gususurutsa abana bari bari mu biruhuko mu rwego rwo gusubira ku mashuri banezerewe.
Mu kiganiro Kayigenera Sangwa Aline umuyobozi mukuru w’iri torero akaba n’umutoza waryo yatangarije Inyarwanda.com ko iki ari igitaramo kizanyura benshi nk'uko byagiye bigaragara mu bitaramo byabanjirije iki gitaramo ndetse cyo kinafite umwihariko ukomeye.
Yagize ati: "Iki navuga ko ari igitaramo kizanyura abazakitabira cyane ko noneho harimo umwihariko w’itorero ry’abana b’intayoberana, aba bana n’abana bakiri bato mu myaka ariko bakuze ku muco nyarwanda, aha kandi dufite icyizere ko bazasigira isomo rikomeye abana bagenzi babo mu bijyanye n’umuco ndetse no kubakundisha imbyino gakondo”
Uretse kandi aba bana bazataramira abakunzi b’imbyino gakondo hazaba hari n’itorero ry’intayoberana ry’abakuru, ndetse na Groupe yitwa Inzora. Iki gitaramo giteganyijwe kuba ku itariki ya 4 Mutarama 2019 kikazabera Camp Kigali (Kigali Exhebition Village) guhera ku isaha ya Saa Kumi n'imwe (5 PM).
Igitaramo cyteguwe n'Itorero Intayoberana


text:
Kurera bisa n’ibyagoye 50 utarigeze urerwa n’ababyeyi nk’uko twabibagejejeho ubwo twababwiraga  inkomoko y’urwango ruba hagati ye n’umuhungu we w’imufura.Gusa nk’uko bigaragara 50 cent utabana n’umwana n’umwe muri babiri yabyaye nta uruhari runini yagiye agira  ngo abana be bajyanywe na banyina ndetse biherekezwe n’amakimbirane y’urudaca ,dore ko NY Dailynews ivuga ko akenshi abagore yahuye nabo babaga bashaka  kwikubira umutungo urenze uwo atunze.
Ngiyi inkomoko y’urwango ruba hagati ya 50 cent n’umuhungu we ndetse n’uko rusa n’urutazagira iherezo!
Kuri ubu biravugwa ko Curtis James Jackson III abenshi bazi nka 50 Cent ngo ubwe yitangarije ko igihe cyo gisigaye  ari gitoya maze agahagarika kwerekera kuri Bank agiye kwishyura amafanga yo kwita ku burere bw’imfura ye  , Marquise Jackson.
50 ati” ubuzima buzima buratangira vuba aha, ikibabaje ndakwifuriza ibyiza Shaniqua shaka akazi â€
Aya magambo ya Marquise wuzuzaga imyaka 18 arimo gushinyagurira se batabanye kuva mu buto kuko nyina yahise amwangarana maze yirukankira mu nkiko kugira ngo abona uko akuramo 50 amafaranga yo kurera uyu mwana.
Kutumvikana kwa 50 n’umwana we w’imfura bivugwa ko byagiye bihemberwa na Shaniqua wumvishaga umwana ko se atamwitaho ibindi  kuri ibi wabyisomera hano : Ngiyi inkomoko y’urwango ruba hagati ya 50 cent n’umuhungu we ndetse n’uko rusa n’urutazagira iherezo!
50 cent afite abana babiri aribo Marquise Jackson yabyaranye na Shaniqua ndetse na Sire Jackson yabyaranye na Dapyne Joy nawe batabana. Marquise yahoze iteka yandagaza se ,abitewe na nyina bigatuma ahora aterana na se hejuru binyuze ku mbuga nkoranyambaga,kuri ubu kuba Marquise agiye mu mubare w’abaciye akenge ntacyo azongera gusaba se ,ahubwo azajya akishakira nibimunanira agisabe nyina ababana ni bakibura bisure ,ariko ntabwo bazagaruka gukomanga kwa 50,muri make 50 akize inkeke yo kwishyura Shaniqua utarasibye kumwereka ko ntacyo ari cyo dore ko aherutse gutangaza ko yafashaga 50 Â akamugaburira yabuze icyo kurya no kunywa ari kwicira isazi mu jisho.


text:
Iyo habaga hateye amapfa cyangwa se umwuzure, icyo gihe ni bwo Abavubyi nk’inzobere mu kumanura imvura yahagamye, bahagurukaga bagakora imihango yo kuyimanura bityo amapfa akagena nka nyomberi! Imvura ikongera ikagwa, abahinzi bakeza bagahunika ibigega byinshi.
Iyo yabaga yaciye ibintu hakaba umwuzure, na bwo bakoraga imihango yo kuyohera iyo yabaga yaciye bibintu nk’ibyo bituma habaho umwuzure.
Mu mateka y’u Rwanda, haba vuba aha cyangwa se mu bihe byahise, hari abakomeje kubihinyura ko Abavubyi batabagaho koko, abandi bakabipfobya bavuga ko ari ubutekamitwe no kubeshya, ko nta we ufite ubushobozi bwo kumanura imvura yahagamye, kereka Imana yonyine.
Ubuvubyi ni umwuga wagaragazaga ihangabuhanga ry’Abanyarwanda, kandi ugahererekanywa mu muryango, bene wo bakagira icyubahiro gihanitse mu gihugu.
Umwuga w’ubuvubyi, wahanganywe n’u Rwanda, uhangwa n’ababanje gutura kuri ubu butaka bw’u Rwanda bwa mbere biganjemo Abasinga b’Abarenge bafite inkomoko kwa Jeni rya Rurenge.
Ubwo buhanga bwo kuvuba bwari bwihariwe n’Abami bo mu Burengerezuba bw’igihugu bw’u Rwanda, cyane cyane Abami bo mu ngoma yo mu Bukunzi (Nyamasheke), u Busozo (Rusizi) n’u Bunyambiriri (Nyamagabe). Ni ho bakurijeho kubita Abami b’imvura, kuko ari bo bari bafite ubuhanga muri uwo murimo.
Abami b’icyo gihugu bari abavubyi bakavubira imvura ibihugu bya bo n’ u Rwanda. Abavubyi ba nyuma bazwi mu mateka y’u Rwanda, ni umwami w’u Bukunzi Ndagano Ruhagata n’umuhungu we wamuzunguye ku ngoma Ngoga Bihigimondo wabaye Umwami wa nyuma wa Bukunzi Abadage bamushyize muri gereza kuva mu wa1923 kugeza mu wa1925, aba ari naho agwa.
Abavubyi babaga ari abantu babashaga kugwisha imvura iyo yabaga yahagamye, no kuyica iyo yabaga yaciye ibintu, kandi bikaba akazi kabo gahererekanwa nk’umurage w’umuryango,Ubuvubyi bwakorwaga mu buryo bubiri.
Ubwa mbere, umuvubyi yavubaga imvura ahuhera mu museke ukavuga nk’inkokera, ngo ubwo arahamagara imvura cyangwa ngo arayica. Abavubyi bo hambere bakoreshaga ubwo buryo, cyane cyane abami bo mu bihugu byagengwaga n’Abarenge, bari inzobere muri uwo mwuga kuva mu ntango y’umwaka wa 700 mu kibariro cy’ibihe byacu.
Abandi babaye inzobere muri uwo mwuga bo mu bihe u Rwanda rwari rutangiye kwaguka, ni Abiru b’abavubyi b’ i Busigi kwa Nyamikenke bamururaga inkuba. Izina ryabo bwite babitaga “ Abahinda” bahinda inkuba.
Ubundi buryo bwa kabiri bwo kuvuba imvura, bwadutse ahasaga mu wa 1708, bwadukanywe n’umwami w’u Rwanda Kigeli II Ndabarasa. Aho yadukanye uburyo bwo kuvuba imvura akoresheje Intango iyi y’ikibindi muzi mwese.
Bafataga iyo Ntango bakundaga kwita “Intango y’ivubiro” bakayitaba mu mwobo babara bacukuye, ku buryo hasigara umunwa wayo wonyine. Ikagira umuvubyi uzobereye muri uwo mwuga ugomba kuyitaho wenyine, nta wundi ushobora kwegera aho iri.
Iyo ntango yahoraga ikorerwa isuku ku buryo nta taka cyangwa se undi mwanda wose wajyamo. Iyo habaga haretsemo urume, bamenyaga ko imvura iri hafi kugwa, kandi koko hagataho nk’ibyumweru nka bibiri, imvura ikagwa koko!
Iyo urwo rumwe rwatangiraga kugaragara, uwo muvubyi wabaga ushinzwe Intango z’ivubiro, yatangarizaga ibwami ibyo yabonye ku iteganyagihe yavumbuye. Guhera ubwo ibwami bagatangariza rubanda ko batunganya amasuka, bagatoranya n’imbuto, bakitegura guhinga kuko imvura iri hafi.
Mu bihe by’ihangwa ry’igihugu cy’i Gasabo ari na cyo cyabaye inkomoko y’u Rwanda, ahasaga mu wa 1120, Gihanga yashinze Itorero nk’ishuri nsakazabumenyi ry’u Rwanda rigomba kwigirwamo ubumenyi n’ubuhanga bw’ingeri nyinshi, bwagombaga kwihutisha iterambere ry’igihugu gishya yari amaze guhanga. Yita cyane ku buhanga n‘ubumenyi yari asanganye abami b’imvura bo mu bihugu byagengwaga n’Abasinga b’Abarenge.
Nuko arabunakira, ajyana abahanga muri bwo, bajya kubitoza abana b’i Gasabo. Uko ubwo bumenyi bwarushagaho gusakara bijyanye n’iyaguka ry’u Rwanda, byatumye mu Rwanda havuka Amavubiro menshi, agomba kuvubira u Rwanda imvura n’ibihugu biruzengurutse. Amavubiro yari agabanyije mu Rwanda harimo:
Ivubiro ry’i Rutunga na Gasabo ryavubiraga Amajyaruguru n’Iburasirazuba b’u Rwanda, Ivubiro ry’i Huro mu Bumbogo (Muhondo-Gakenke) ryavubiraga u Rwanda rwo hagati n’urw’Amayaruguru, Ivubiro ryo mu Bukunzi muri Nyamasheke ryavubiraga u Burengerazuba bw’Amajyepfo y’u Rwanda no mu Burasirazuba bw’igihugu cya Kongo n’ u Burundi.
Ivubiro ryo mu Bwishaza (Rutsiro) ryavubiraga u Rwanda rw’u Burengerazuba bw’Amajyaruguru no mu gihugu cya Congo, ivubiro ry’i Gahini na Rukara ryavubiraga Burasirazuba bw’Amajyepfo n’bw’Amajyagurugu y’u Rwanda no mu gihugu cya Tanzania na Uganda,
Ivubiro ryo mu Bunyambiriri ( Nyamagabe), ryavubiraga u Rwanda rw’Amajyepfo y’u Rwanda no mu gihugu cy’u Burundi.